open-index/open-wikipedia-markdown huggingface dataset:
ബി.വി. സുരേഷ്

ഭാരതീയനായ കലാകാരനാണ് ബി.വി. സുരേഷ്(ജനനം : 1960). വീഡിയോ, പ്രതിഷ്ഠാപനം, ഡിജിറ്റൽ പ്രിന്റുകൾ തുടങ്ങി വ്യത്യസ്ത മാധ്യമങ്ങൾ കലാ സൃഷ്ടിക്കായി ഉപയോഗിക്കുന്നു. കുട്ടികളുടെ പുസ്തകങ്ങൾക്കായി ഇല്യസ്ട്രേഷനുകൾ വരക്കാറുണ്ട്. ബറോഡ എം.എസ്. സർവകലാശാലയിൽ അധ്യാപകനായിരുന്നു.
## ജീവിതരേഖ
ബംഗളൂർ സ്വദേശിയായ ബി.വി. സുരേഷ് ഹൈദരാബാദ് സർവകലാശാലയിലെ അധ്യാപകനാണ്. ബറോഡ എം.എസ്. സർവകലാശാലയിൽ നിന്നും ഡിപ്ലോമ നേടി. ലണ്ടനിലെ റോയൽ കോളേജ് ഓഫ് ആർട്ടിൽ നിന്നാണ് അദ്ദേഹം ഫൈൻ ആർട്ട്സ് ബിരുദം കരസ്ഥമാക്കിയത്.
## സൃഷ്ടികൾ
## കൊച്ചി മുസിരിസ് ബിനലെ 2018
ലഘുചിത്രം|കെയിൻ ഓഫ് റാത്ത് എന്ന യന്ത്രവത്കൃത കലാ പ്രതിഷ്ഠാപനത്തിന്റെ ഒരു ഭാഗം
'കെയിൻ ഓഫ് റാത്ത്' (ശപിക്കപ്പെട്ട വടികൾ) എന്ന യന്ത്രവത്കൃത കലാ പ്രതിഷ്ഠാപനമാണ്  പ്രധാന വേദിയായ ആസ്പിൻവാൾ ഹൗസിൽ അവതരിപ്പിച്ചത്. തികച്ചും രാഷ്ട്രീയമായ പ്രമേയം യന്ത്രങ്ങളുടെ സഹായത്തോടെ ഏറെ കൗതുകകരമായ രീതിയിൽ അവതരിപ്പിച്ചിരിക്കുകയാണ്.  വലതുപക്ഷ രാഷ്ട്രീയത്തെ നിശിതമായി വിമർശിക്കുന്ന ഈ സൃഷ്ടി, സർഗ്ഗാത്മകതയിൽ രാഷ്ട്രീയ പാർട്ടികൾ ഏർപ്പെടുത്തുന്ന നിരോധനം, ഭിന്ന സ്വരത്തെ അടിച്ചമർത്താനുള്ള ശ്രമം എന്നിവയ്ക്കെതിരെ വിമർശനമുയർത്തുന്നു.

വെളുത്ത മയിലാണ് സുരേഷിന്റെ സൃഷ്ടിയുടെ പ്രധാന ഘടകം. ബഹുവർണമുള്ള മയിലാണ് ഭാരതത്തിന്റെ ദേശീയ പക്ഷി. എന്നാൽ ഇന്ന് മയിലിനെ ഏകവർണമാക്കാൻ ചിലർ ശ്രമിച്ചു കൊണ്ടിരിക്കുന്നു. രാജ്യത്തിൻറെ നാനാത്വം ഇല്ലാതാക്കുന്നത് ഇതിലൂടെ പ്രതീകവത്കരിക്കുകയാണ് സുരേഷ്.

മുള, തൂപ്പ്ചൂല്, തുണി എന്നിവയിലൂടെയാണ് സുരേഷ് തന്റെ കലാസൃഷ്ടി നിർമ്മിച്ചിരിക്കുന്നത്. വലിയ ഹാളിന് ചുറ്റും ചെറിയ മോട്ടോറുമായി നേർത്ത കമ്പികൾ വഴി മുള ബന്ധിപ്പിച്ച് നിറുത്തിയിരിക്കുന്നു. നിശ്ചിത ഇടവേളകളിൽ ഇത് നിശ്ശബ്ദതയെ ഭേദിച്ച് നിലത്ത് കുത്തുന്നു. ഇതോടൊപ്പം വലിയൊരു ചൂല് നിലം വൃത്തിയാക്കുകയും ചെയ്യുകയാണ്. കൂടാതെ അവ്യക്തമായ വീഡിയോയിലൂടെ വർത്തമാനകാല രാഷ്ട്രീയ പാർട്ടികൾ വെറുപ്പ് പരത്തുന്നതിനെയും ചിത്രീകരിച്ചിരിക്കുന്നു.സമകാലീന രാഷ്ട്രീയത്തിന്റെ അസംബന്ധങ്ങളാണ് ഈ സൃഷ്ടിയിലൂടെ വരച്ചു കാട്ടാൻ ശ്രമിക്കുന്നത്.

## അവലംബം


വർഗ്ഗം:കൊച്ചി-മുസിരിസ് ബിനാലെ 2018
വർഗ്ഗം:കലാകാരന്മാർ
ചെങ്കുള്ളൂർ മഹാദേവക്ഷേത്രം

തിരുവനന്തപുരം  നഗരത്തിലെ പൂജപുര -തിരുമല റൂട്ടിൽ  സ്ഥിതിചെയ്യുന്നക്ഷേത്രമാണ് ചെങ്കുള്ളൂർ  മഹാദേവക്ഷേത്രം . പ്രധാനമൂർത്തി ശിവൻ .കിഴക്കോട്ടു ദര്ശനം മൂന്നു പൂജ തന്ത്രം കുഴിക്കാട്ട്,  ഉപദേവത  മുരുകൻ ഗണപതി .ധനുവിലെ തിരുവാതിര ആറാട്ട് .പത്ത് ദിവസത്തെ ഉത്സവം . കുംഭത്തിലെ ശിവരാത്രിയും ആഘോഷം. ഇത് കാട്ടിൽ തകർന്നു കിടന്ന ക്ഷേത്രമായിരുന്ന് .

ഇതിനടുത്ത് മുടവൻമുകൾ കൊട്ടാരത്തിൽ രാജകുടുംബങ്ങൾ വന്നു താമസിക്കുമ്പോൾ  അവർക്കു കുളിച്ചുതൊഴാൻ പരിസരത്ത് ക്ഷേത്രമുണ്ടോ എന്ന്  അന്വേഷിച്ച് നടക്കുമ്പോൾ  ആണ് ഈ ക്ഷേത്രം കണ്ടെത്തിയത്. ക്ഷേത്രം നന്നാക്കി മുടവൻമുകൾ  കൊട്ടാരത്തിൽ നിന്നും  ക്ഷേത്രത്തിലേയ്ക്ക് റോഡും വെട്ടിയിരുന്നു,ഈ റോഡ് ഇപ്പോഴും കാട്ട്റോഡ് എന്നാണു അറിയപ്പെടുന്നത്
സാൻ ഹോസെ, കോസ്റ്റ റീക

**സാൻ ഹോസെ** (; ശബ്ദാർത്ഥപ്രകാരത്തിൽ  "സെന്റ് ജോസെഫ്") കോസ്റ്റാ റികയുടെ തലസ്ഥാനവും  ഏറ്റവും വലിയ നഗരവും സാൻ ഹോസെ പ്രവിശ്യയുടെ തലസ്ഥാനവുമാണ്. ഇത് രാജ്യത്തിന്റെ മധ്യഭാഗത്തായി, സെൻട്രൽ വാലിയുടെ മധ്യ-പടിഞ്ഞാറൻ പ്രദേശത്ത്, സാൻ ഹോസെ കാന്റണിനുള്ളിൽ സ്ഥിതിചെയ്യുന്നു. സാൻ ഹോസെ നഗരം കോസ്റ്റാറിക്കയുടെ ദേശീയ ഗവൺമെന്റിന്റെ ആസ്ഥാനവും, രാഷ്ട്രീയ, സാമ്പത്തിക പ്രവർത്തനങ്ങളുടെ കേന്ദ്രബിന്ദുവും  പ്രധാന ഗതാഗത കേന്ദ്രവുമാണ്. ഒരേസമയം കോസ്റ്റാറിക്കയിലെ കന്റോണുകളിൽ ഒന്നുംകൂടിയായ സാൻ ഹോസെയുടെ മുനിസിപ്പൽ ഭൂവിസ്തൃതി 44.62 ചതുരശ്ര കിലോമീറ്റർ (17.23 ചതുരശ്ര മൈൽ) പ്രദേശത്തായി വ്യാപിച്ചുകിടക്കുന്നു. 2022 ൽ 352,381 ജനസംഖ്യ ഇവിടെയുണ്ടായിരുന്നതായി കണക്കാക്കപ്പെട്ടു. അലജുവേല, ഹെറേഡിയ, കാർട്ടഗോ എന്നിവയുൾപ്പെടെ മധ്യ താഴ്‌വരയിലെ മറ്റ് നിരവധി കന്റോണുകൾക്കൊപ്പം, രാജ്യത്തിന്റെ ഗ്രേറ്റർ മെട്രോപൊളിറ്റൻ ഏരിയയെ രൂപപ്പെടുത്തുന്ന ഇവിടെ 2017 ലെ കണക്കനുസരിച്ച് 2 ദശലക്ഷത്തിലധികം ജനസംഖ്യയുണ്ട്. നസറെത്തിലെ ജോസഫിന്റെ ബഹുമാനാർത്ഥമാണ് നഗരത്തിന് ഈ പേര് നൽകിയിരിക്കുന്നത്.

## അവലംബം

## പുറത്തേക്കുള്ള കണ്ണികൾ

* 
* Municipalidad de സാന് ഹോസെ: office of മേയര് of San José
* 
* 
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
വർഗ്ഗം:CS1 Spanish-language sources (es)
വർഗ്ഗം:Coordinates on Wikidata
വർഗ്ഗം:കോസ്റ്റ റീക്ക
വർഗ്ഗം:Pages with unreviewed translations
തത്തപ്പള്ളി ദുർഗ്ഗാക്ഷേത്രം

എറണാകുളം ജില്ലയിലെ കൊട്ടുവള്ളി  പഞ്ചായത്തിൽ വടക്കൻ പറവൂരിനടുത്ത്  പറവൂർ ആലുവാറൂട്ടിലെ മന്നം കവലയിൽ നിന്നും നാല് കിലോമീറ്റർ കിഴക്കു ഭാഗത്ത് സ്ഥിതിചെയ്യുന്ന ക്ഷേത്രമാണ് തത്തപ്പള്ളി ദുർഗ്ഗാക്ഷേത്രം . പ്രധാനമൂർത്തി ദുർഗ്ഗാ.കാല്പാദം മാത്രമേയുള്ളു. സ്വയംഭൂ പാദപ്രതിഷ്ഠ. എന്ന് ഐതിഹ്യം .ചേർത്തലയിൽ തലയും ചേരാനല്ലൂരിൽ ഉടലും  തത്തപ്പള്ളിയിൽ പാദവും എന്ന്ഐതിഹ്യം .കിഴക്കോട്ടു ദര്ശനം .രണ്ടു നേരം പൂജ. തന്ത്രം വേഴപ്പറമ്പ് ഉപദേവത  ശിവൻ ശാസ്താവ് ഗണപതി മീനത്തിലെ പൂരം നാളിൽ ഉത്സവം. ആന്പാടില്ല, പൂരദിവസം വൈകുന്നേരം വരെബ്രാഹ്മണിപ്പാട്ടു മാത്രമേ ഉണ്ടാകു.അന്ന് വൈകിട്ട് മൂലസ്ഥാനത്ത് നേദ്യമുണ്ട്. ഈ ക്ഷേത്രത്തിൽ അപൂർവമായ ഒരു ആചാരമുണ്ട്.ദേവി കന്യക ആയതിനാൽ രാത്രി അത്താഴപൂജയ്ക്കു ശേഷം തിടമ്പ് ക്ഷേത്രത്തിന്റെ തെക്കു ഭാഗത്തുള്ള പാട്ടുപുരയിലേയ്ക്ക് വിളക്കിന്റെ അകമ്പടിയോടെ കൊണ്ടുപോകും. അവിടെയാണ് നിദ്ര. രാവിലെ ഇതുപോലെ തിരിച്ചു ശ്രീകോവിലിലേക്കു കൊണ്ടുവരും .(കൊടുങ്ങലൂരിലെ തിരുവഞ്ചിക്കുളം  ശിവക്ഷേത്രത്തിലും  ഇത് പോലെ ഒരു ആചാരമുണ്ട്.)പള്ളിയറ അവിടെ രാത്രി ശിവനെയും പാർവ്വ തിയെയും  പള്ളിയറയിലേയ്ക്ക് കൊണ്ടുപോകുന്നു. .28 ഊരാളന്മാരുടെ ക്ഷേത്രമായിരുന്നു എന്ന് പഴമക്കാർ പറയുന്നു. ഇപ്പോൾ തിരുവതാംകൂർ ദേവസം  വക.പഴയമങ്ങാട് നാടിൻറെ പടിഞ്ഞാറേ അതിർത്തിയാണ് തത്തപ്പള്ളി  മഞ്ഞപ്പിറയ്ക്കു (മഞ്ഞപ്ര, അങ്കമാലി ) പടിഞ്ഞാറു വാരാപ്പുഴയ്ക്കു വടക്കു തത്തപ്പള്ളിയ്ക്കു കിഴക്കു,കൊച്ചുകടവിനു തെക്കു,ഈ നാല് എലുകയക്കകത്ത്  മാങ്ങാട് നാട്.937 കുംഭമാസത്തിൽ തിരുവതാംകൂർ  എഴുതി  വാങ്ങി എന്ന് പഴമക്കാർ പറയുന്നു
നിഖില വിമൽ

**നിഖില വിമൽ**സത്യൻ അന്തിക്കാട് സംവിധാനം ചെയ്ത ഞാൻ പ്രകാശൻ എന്ന സിനിമയിൽ സലോമി എന്ന ശ്രദ്ധേയമായ വേഷം കൈകാര്യം ചെയ്ത മലയാള സിനിമാ നടി. കണ്ണൂർ ജില്ലയിലെ തളിപ്പറമ്പാണ് നിഖിലയുടെ സ്വദേശം. അമ്മ കലാമണ്ഡലത്തിലെ ഒരു അദ്ധ്യാപികയാണ്. സ്കൂളിൽ പഠിക്കുമ്പോൾ തന്നെ ജില്ലാ കലാമേളകളിൽ പങ്കെടുക്കുകയും നിരവധി പുരസ്ക്കാരങ്ങൾ നേടുകയും ചെയ്തിട്ടുണ്ട്. ഇപ്പോൾ തളിപ്പറമ്പ് സൈദ്‌ കോളേജിൽ ഡിഗ്രിക്ക് പഠിക്കുകയാണ്. സന്ത്യൻ അന്തിക്കാടിന്റെ ഭാഗ്യദേവത എന്ന ചിത്രത്തിൽ ബാലതാരമായിട്ടാണ് നിഖിലയുടെ തുടക്കം. ജയറാമിന്റെ ഇളയ അനുജത്തിയുടെ വേഷമാണ് ഈ ചിത്രത്തിൽ നിഖില കൈകാര്യം ചെയ്തത്. ശാലോം ടി വി യിലെ അൽഫോൻസാമ എന്ന സീരിയലിലും നിഖില അഭിനയിച്ചിട്ടുണ്ട്.  
ഭാഗ്യ ദേവത എന്ന ചിത്രത്തിലൂടെ സിനിമാ ലോകത്തെത്തിയ നിഖില വിമൽ ലവ് 24ഃ7 എന്ന ചിത്രത്തിലൂടെയാണ് നായികയായി അരങ്ങേറിയത്. ചിത്രത്തിൽ ദിലീപിന്റെ ശക്തമായ നായികാ കഥാപാത്രമായിരുന്നു നിഖില. ലവ് 24ഃ7 എന്ന ചിത്രത്തിന് ശേഷം നിഖില  വെട്രിവേൽ എന്ന തമിഴ് ചിത്രത്തിൽ ശശികുമാറിന്റെ നായികയായി. വീണ്ടും കിടാരി എന്ന ചിത്രത്തിൽ ശശികുമാറിനൊപ്പം അഭിനയിച്ചു.രണ്ട് തമിഴ് ചിത്രത്തിന് ശേഷം  നിഖില വിമൽ തെലുങ്കിലേക്ക് ചേക്കേറുകയാണ്. വിനീത് ശ്രീനിവാസൻ സംവിധാനം ചെയ്ത ഒരു വടക്കൻ സെൽഫിയുടെ റീമേക്കുമായിട്ടാണ് നിഖില തെലുങ്കിലേക്ക് പോകുന്നത്. ചിത്രത്തിൽ മഞ്ജിമ അവതരിപ്പിച്ച കഥാപാത്രത്തെയാണ് നിഖില അവതരിപ്പിക്കുന്നത്.

## അഭിനയിച്ച ചിത്രങ്ങൾ

* ഭാഗ്യദേവത (2009)... സാലി

* ലൗ × 24 (2015).... കബനി കാർത്തിക

* വെട്രിവേൽ (2016).... 

* കിടാരി (2016)..... 

* അരവിന്ദന്റെ അതിഥികൾ (2017).... വരദ

* പഞ്ഞി മിഠായി (2018)... രജ്ഞി

* ഒൻപത് കുഴി സമ്പത് (2018)..... വാസൻതി

* ഞാൻ പ്രകാശൻ (2019).... സലോമി

* മേരാനാം ഷാജി (2019)..നീനുതോമസ്

* ഒരു യമണ്ടൻ പ്രേമകഥ (2019)...ദിയ ഫ്രാൻസിസ്

* തമ്പി (2020)

*അഞ്ചാം പാതിര (2020)... റബേക്ക ലൂയിസ്

*ദി പ്രീസ്റ്റ് (2020)

## അവലംബം
## പുറത്തേക്കുള്ള കണ്ണികൾ
*
*
*
*
ഡോ. എ.പി.ജെ. അബ്ദുൾ കലാം പുരസ്കാരം

ശാസ്ത്രീയമായ വികസനത്തിനും മാനവികതയ്ക്കും വിദ്യാർത്ഥികളുടെ ക്ഷേമത്തിനും വേണ്ടിയുള്ള സംഭാവനകളെ അംഗീകരിച്ചുകൊണ്ട് തമിഴ് നാട് സർക്കാർ നല്കുന്ന പുരസ്കാരമാണ് **ഡോ. എ.പി.ജെ. അബ്ദുൾ കലാം പുരസ്കാരം**.

## അവാർഡുകളുടെ പട്ടിക
* 2015 – N. Valarmathi, scientist of the Indian Space Research Organisation, contributed to India's first home-developed radar imaging satellite RISAT-1.
* 2016 – P. Shanmugam, Central Leather Research Institute's Principal Scientist, contributed services in the Higher Education Department of Tamil Nadu.
* 2017 – S. P. Thyagarajan, an eminent scientist, academic and Former Vice Chancellor of University of Madras.
* 2018 - K Senthil Kumar (Director of Centre for Aerospace Research, Anna University), S Thamaraiselvi, C. U. Hari and A Mohammed Rasheed, contributed to avionics and research on UAV.

## അവലംബം

വർഗ്ഗം:എ.പി.ജെ. അബ്ദുൽ കലാം
ആഷിഖ് കുരുണിയൻ

ഇന്ത്യൻ ദേശീയ ഫുട്ബോൾ ടീം ഫോർവേഡ് കളിക്കാരനാണ് ആഷിഖ് കുരുണിയൻ. മലപ്പുറം ജില്ലയിലെ പട്ടർകടവ്  ആണ് സ്വദേശം. ഇന്ത്യൻ സൂപ്പർ ലീഗിൽ  എടികെ മോഹൻ ബഗാൻ ക്ലബിനു വേണ്ടി കളിക്കുന്നു.

## ജീവിത രേഖ
കേരളത്തിലെ മലപ്പുറം ജില്ലയിലാണ് ആഷിഖ് ജനിച്ചത്, ആഷിഖ് അവരുടെ അച്ഛന്റെയും അമ്മയുടെയും അഞ്ചാമത്തെ മകനാണ്. അച്ഛൻ സ്വന്തമായി കരിമ്പ് കച്ചവടം നടത്തുകയും അമ്മ വീട്ടുകാര്യങ്ങൾ നോക്കുകയും ചെയ്യുന്നു. തന്റെ കുടുംബത്തെ സഹായിക്കുവാനായി എട്ടാം ക്ലാസ്സിലായിരിക്കുമ്പോൾ തന്റെ പിതാവിന്റെ കരിമ്പ് ഷോപ്പിൽ ജോലി ആരംഭിക്കുകയും സ്കൂളിൽ പഠനം തുടരാൻ സാധിക്കാതെ വരികയും ചെയ്തു. ദിവസവും വൈകുന്നേരം അദ്ദേഹം തന്റെ ജോലികൾ പൂർത്തിയാക്കി വീടിന്റെ അടുത്തുള്ള വയലിൽ ഫുട്ബോൾ കളിയ്ക്കാൻ സമയം കണ്ടെത്തുമായിരുന്നു. വൈകാതെ തന്നെ തൻ്റെ കളി മികവ് കൊണ്ട് കേരള ഫുട്ബോൾ അസ്സോസിയേഷൻ തുടങ്ങിയ വിഷൻ ഇന്ത്യ എന്ന സ്‌കീം ന്റെ കീഴിലുള്ള അക്കാദമിയിലേക്കു പ്രവേശനം നേടിയെടുക്കുകയായിരുന്നു. 2014 ൽ പൂനെയിലെ അക്കാദമിയിൽ ചേർന്നു. 

2016 ൽ പൂനെ അക്കാഡമി വിൽക്കുകയും പൂന സിറ്റി അക്കാദമിയിലേക്ക് മാറ്റുകയും ചെയ്തു. [2] ഒക്ടോബർ 2016-ൽ അത് കുരുനിയന് ചേരാൻ അറിയിപ്പ് നാടു സി , മൂന്നാം-ടീം ലാ ലിഗയിൽ ഭാഗത്തു നാടു നിന്നും വായ്പ, പൂനെ സിറ്റി . [1] എന്നിരുന്നാലും, സ്പെയിനിൽ നാല് മാസത്തോളം പരിശീലനത്തിനു ശേഷം, Kuruniyan ഒരു സ്ഫ്രിസ്റ്റ് പരിക്കേറ്റ ശേഷം 2017 ഫെബ്രുവരിയിൽ ഇന്ത്യയിലേക്ക് മടങ്ങി.

## കരിയർ സ്ഥിതിവിവരം
20 വയസ്സിനു താഴെയുള്ള ഇന്ത്യയെ പ്രതിനിധാനം ചെയ്യുന്നു. [1]

2018 ജൂണിൽ നടക്കാനിരിക്കുന്ന ഇന്റർനാഷണൽ ടൂർണമെന്റിൽ ഇന്ത്യൻ ദേശീയ സീനിയർ ടീമിനെ പ്രതിനിധാനം ചെയ്യാൻ അദ്ദേഹം വിളിച്ചിരുന്നു. 

Career statistics
### ക്ലബ്ബ്

വർഗ്ഗം:1997-ൽ ജനിച്ചവർ
വർഗ്ഗം:ഇന്ത്യൻ സൂപ്പർ ലീഗ് കളിക്കാർ
വർഗ്ഗം:ഇന്ത്യയിലെ ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
തറയ്ക്കൽ ഭഗവതിക്ഷേത്രം തൃശൂർ

തറയ്ക്കൽ ഭഗവതിക്ഷേത്രം 

തൃശൂർ ജില്ലയിലെ മുരിയാട് പഞ്ചായത്തിൽ ഇരിങ്ങാലക്കുട-ആമ്പല്ലൂർ റൂട്ടിൽ വാര്യർ പീടിക ബസ്‌സ്റ്റോപ്പിന് 1കിമീറ്റർ  പടിഞ്ഞാറ് ഭാഗത്ത് സ്ഥിതി ചെയ്യുന്നു. പ്രധാന മൂർത്തി ഭദ്രകാളി .ശിലാ കണ്ണാടി പ്രതിഷ്ഠയാണ്. കൊടുങ്ങല്ലൂരിൽ നിന്നും ആവാഹിച്ചുകൊണ്ടുവന്ന ഭദ്രകാളിയാണെന്നു ഐതിഹ്യം. പടിഞ്ഞാട്ടു ദർശനം നട  നേരെ പടിഞ്ഞാട്ടല്ലെന്നും കൊടുങ്ങല്ലൂരിനെ നോക്കി തെക്കു പടിഞ്ഞാറാണെന്നും ഒരു വിശ്വസമുണ്ട് .ക്ഷേത്രവും സ്ഥലവും ആറ്‌  ഏക്കർ ഉണ്ട് . ഉപദേവന്മാർ ഇല്ല. രണ്ടു വെളിച്ചപ്പാടന്മാരെ ഇരുത്തിയിട്ടുണ്ട്.  ഒരു നേരം പൂജ. തന്ത്രി .കടലൂർ മന.മേടത്തിലെ  അശ്വതി  നാളിൽ താലപ്പൊലി.  അന്ന് ഗുരുതിയും ഉണ്ട്. വസൂരി വന്നാൽ ക്ഷേത്രത്തിൽ നിന്നും സങ്കടപ്പറ എടുത്തിരുന്നു. 

മഥുക്കാർ മുക്ക് മനവക ക്ഷേത്രം. ഇപ്പോൾ നാട്ടുകാരുടെ വക കമ്മിറ്റി  ഇതിനടുത്ത് കൊച്ചി ദേവസം ബോർഡിന്റെ എടയാറ്റു  ശിവക്ഷേത്രമുണ്ട് .ഇത് കിഴക്കോട്ടു ദര്ശനം  ഒരു നേരം പൂജ. വൃശ്ചികം ഒന്നിന് ദേശവിളക്കു.
സ്റ്റീഫൻ കോൺസ്റ്റന്റൈൻ

**സ്റ്റീഫൻ കോൺസ്റ്റന്റൈൻ** (born 16 October 1962) ഒരു ഇംഗ്ലീഷ് പ്രൊഫഷണൽ ഫുട്ബോൾ ഇന്ത്യ ദേശീയ ഫുട്ബോൾ ടീം മാനേജ് ചെയ്ത മുൻ കോച്ച്.
വർഗ്ഗം:1962-ൽ ജനിച്ചവർ
വർഗ്ഗം:ഇംഗ്ലീഷ് ഫുട്ബോൾ കളിക്കാർ
വർഗ്ഗം:ജീവിച്ചിരിക്കുന്നവർ
ചാങ്

**ചാങ്** അല്ലെങ്കിൽ **ചാങ്-ഒ,** ആദ്യം ഹെൻഗെ എന്നറിയപ്പെട്ടിരുന്നു. ചന്ദ്രനെ പ്രതിനിധീകരിക്കുന്ന ചൈനീസ് ദേവതയാണ്. ചൈനീസ് മിത്തോളജിയിലെ നിരവധി ഐതിഹ്യങ്ങളുടെ വിഷയമാണ് അവ. അവയിൽ മിക്കതും താഴെ പറയുന്ന ഘടകങ്ങൾ ഉൾക്കൊള്ളുന്നു. ഹൊഉയി വില്ലാളി, ദയാലുവായ അല്ലെങ്കിൽ ദുഷ്‌ടവിചാരമുള്ള ചക്രവർത്തി, ജീവിതത്തിന്റെ ഒരു അമൃത്, ചന്ദ്രൻ. ചാങ് വില്ലാളിയായ ഹൊഉയിയെ വിവാഹം ചെയ്യുന്നു. ചൈനയിലെ ലൂണാർ എക്സ്പ്ലോറേഷൻ പ്രോഗ്രാമിന്റെ ആധുനിക കാലഘട്ടത്തിലാണ് ചാങ്.

## കഥകൾ
മിഡ് ഓട്ടം മൂൺ ഫെസ്റ്റിവലിന്റെ ഉത്ഭവം എന്നറിയപ്പെടുന്ന ഒരു സുപരിചിതമായ കഥ ഉൾപ്പെടെ ചാങിനെക്കുറിച്ച് ധാരാളം കഥകൾ ഉണ്ട്.
## അവലംബം

## ബിബ്ലിയോഗ്രാഫി
*

## കൂടുതൽ വായനയ്ക്ക്
*Allan, Tony, Charles Phillips, and John Chinnery, *Land of the Dragon: Chinese Myth*, Duncan Baird Publishers, London, 2005 (through Barnes & Noble Books), 

*Laing, Ellen Johnston, "From Thief to Deity: The Pictorial Record of the Chinese Moon Goddess, Chang E" in Kuhn, Dieter & Stahl, Helga, *The Presence of Antiquity: Form and Function of References to Antiquity in the Cultural Centers of Europe and East Asia*. Wuerzburg, 2001, pp. 437-54. 

വർഗ്ഗം:ചൈനീസ് പുരാണത്തിലെ സ്ത്രീകൾ
വർഗ്ഗം:ചൈനീസ് ദേവതകൾ
ശതാവരിച്ചെടി

**ശതാവരിച്ചെടി,** **ശതാവരി, പൂന്തോട്ട ശതാവരി, കുരുവി പുല്ല്,** (ശാസ്ത്ര നാമം *Asparagus officinalis*) എന്നീ പൊതുനാമങ്ങളിലറിയപ്പെടുന്ന ഈ സസ്യം ജീനസ് അസ്പരാഗസിലെ ഒരു വാർഷിക സപുഷ്പി സസ്യം ആണ്. അതിന്റെ ഇളം തണ്ടുകൾ പച്ചക്കറിയായി ഉപയോഗിക്കുന്നു. ഉള്ളി, വെളുത്തുള്ളി, തുടങ്ങിയ ബന്ധപ്പെട്ട അലിയം സ്പീഷീസ് പോലെ, അത് ഒരിക്കൽ ലില്ലി കുടുംബത്തിലെ ലിലിയേസിയിൽ വർഗ്ഗീകരിച്ചിരുന്നു. ഉള്ളി പോലുള്ള സസ്യങ്ങൾ ഇന്ന് അമരില്ലിഡേസിയിലാണ് കാണപ്പെടുന്നത്. എന്നാൽ ഇന്ന് ശതാവരി അസ്പരാഗേസീയിലാണ് കാണപ്പെടുന്നത്. അസ്പരാഗസ് ഒഫിഷിനാലിസിൻറെ ഉറവിടങ്ങൾ തദ്ദേശീയ പരിധിയനുസരിച്ച് വ്യത്യാസപ്പെട്ടിരിക്കുന്നു. എന്നാൽ സാധാരണയായി യൂറോപ്പിന്റെയും പടിഞ്ഞാറൻ ഏഷ്യയിലെ ഉഷ്ണമേഖലാ തീരങ്ങളിലും തദ്ദേശവാസിയായി ഇവ കാണപ്പെടുന്നു. ഇത് പച്ചക്കറി വിളയായി വ്യാപകമായി കൃഷി ചെയ്യപ്പെടുന്നു. 
## ചിത്രശാല

File:Wild-asparagus88.JPG|കാട്ടു ശതാവരി വെളുത്തുള്ളി, നാം പ്ല, സോയ സോസ് എന്നിവ ഉപയോഗിച്ച് വഴറ്റിയത് 
File:Asparagus NL.jpg|നെതർലാൻഡിലും വടക്കൻ ജർമ്മനിയിലും ശതാവരി പലപ്പോഴും ഹാം, വേവിച്ച മുട്ട, ഉരുളക്കിഴങ്ങ്, ഉരുകിയ വെണ്ണ സോസ് എന്നിവ ഉപയോഗിച്ച് കഴിക്കുന്നു.
File:Crème d'asperge à la truffe.jpg|ശതാവരി സൂപ്പിന്റെ ക്രീം
File:Asparagus3.JPG|മൂന്ന് തരം ശതാവരി പ്രദർശിപ്പിച്ചിരിക്കുന്നു, പിന്നിൽ വെളുത്ത ശതാവരി, നടുക്ക് പച്ച ശതാവരി. മുൻവശത്തുള്ള ചെടി ഓർണിത്തോഗലം പൈറൈനികം, സാധാരണയായി കാട്ടു ശതാവരി എന്നും ചിലപ്പോൾ "ബാത്ത് ശതാവരി" എന്നും വിളിക്കപ്പെടുന്നു.
File:Asparagus officinalis 2.jpg|വാഷിംഗ്ടണിലെ ഡഗ്ലസ് കൗണ്ടിയിലെ ഈസ്റ്റ് വെനാച്ചിയിലെ കൊളംബിയ നദിക്ക് അടുത്തുള്ള ശതാവരി ഒഫീസിനാലിസ്
File:White Asparagus bacon rice.jpg|ശതാവരി ബേക്കൺ, ചോറ് എന്നിവ ഉപയോഗിച്ച് വിളമ്പുന്നു


## അവലംബം

## പുറം കണ്ണികൾ

* Kew Species Profile: ''Asparagus officinalis'' (garden asparagus)
* PROTAbase on ''Asparagus officinalis''
* ''Asparagus officinalis''&nbsp;– Plants for a Future database entry
* &nbsp;&nbsp;– 2005 USDA report
* &nbsp;– commercial growing (OSU bulletin)

വർഗ്ഗം:ഏഷ്യയിലെ സസ്യജാലം
വർഗ്ഗം:യൂറോപ്പിലെ സസ്യജാലം
വർഗ്ഗം:ഏഷ്യയിലെ ഔഷധസസ്യങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:അസ്പരാഗസ്
വർഗ്ഗം:കേരളത്തിലെ സസ്യജാലം
നയൻ മോംഗിയ

**നയൻ മോംഗിയ**  (ജനനം: 1969 ഡിസംബർ 19 ബറോഡ ) ഒരു മുൻ ഇന്ത്യൻ ക്രിക്കറ്ററാണ്.  അവൻ വലങ്കയ്യൻ ബാറ്റ്സ്മാനും ഒരു വിക്കറ്റ് കീപ്പറുമായിരുന്നു. 

## പരിശീലന ജീവിതം
2004 ൽ തായ്ലന്റിന്റെ ദേശീയ ക്രിക്കറ്റ് ടീമിന്റെ പരിശീലകനായി.  മലേഷ്യയിൽ 2004 എസിസി ട്രോഫിക്കാണ് കോച്ച്.  ദേശീയ ടീമിനു പുറമേ മോങ്കിയയെ തായ്ലാൻഡ് ദേശീയ അണ്ടർ 19 ക്രിക്കറ്റ് ടീമിൽ ഉൾപ്പെടുത്തിയിരുന്നു.  

വിശാഖ വിക്ടോറിയയ്ക്കു വേണ്ടി വിക്കറ്റ് കീപ്പ് കോച്ചായി അദ്ദേഹം നിയമിതനായി 


*     
*     
* ക്രിക്കറ്റ് ഫൌണ്ടസ്.കോമിൽ നയൻ മോഗിയയുടെ അഭിമുഖം  
* നയാൻ മൊഹിയയുടെ പ്രൊഫൈൽ  
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1969-ൽ ജനിച്ചവർ
വർഗ്ഗം:Articles with hAudio microformats
വർഗ്ഗം:Pages with unreviewed translations
ഐല ദുർഗ്ഗാപരമേശ്വരി ക്ഷേത്രം

കാസർഗോഡ് ജില്ലയിലെ മംഗൽപാടി  പഞ്ചായത്തിൽ  കാസർഗോഡ് മഞ്ചേശ്വരം റൂട്ടിലെ  നയാബസാർ  സ്റ്റോപ്പിൽ നിന്നും  അരകിലോമീറ്റർ പടിഞ്ഞാറുഭാഗത്ത് സ്ഥിതിചെയ്യുന്ന ക്ഷേത്രമാണ് **ഐല ദുർഗ്ഗാപരമേശ്വരി ക്ഷേത്രം**. ഇവിടത്തെ പ്രധാന ആരാധനാമൂർത്തി മഹിഷാസുരമർദിനിയാണ്. ഈ ക്ഷേത്രത്തിന് കിഴക്കോട്ടാണ് ദർശനം. ഇവിടെ  മൂന്നുനേരം പൂജ നടക്കുന്നുണ്ട്. ഈക്ഷേത്രത്തിലെ ഉപദേവത പ്രതിഷ്ഠകൾ ഗണപതി, ശാസ്താവ്, സുബ്രഹ്മണ്യൻ എന്നിവയാണ്. ഇവിടത്തെ ഉത്സവം മേടം ഒന്നിന് കൊടികയറുകയും തുടർന്ന് അഞ്ചു ദിവസത്തെ ഉത്സവം നടത്തുകയും ചെയ്യുന്നു. ഉത്സവത്തിന്റെ ആറാം ദിവസം വ്യാഘ്രചാമുണ്ഡി ഉത്സവമാണ്. മഹിഷാസുരമർദിനി മൈസൂരിൽ നിന്നും വന്നു എന്നും ഒരു മുനി ഈക്ഷേത്രത്തിലേക്ക് ആവാഹിച്ച് പ്രതിഷ്ഠിച്ചു എന്നുമാണ് ഈ ക്ഷേത്രവുമായി ബന്ധപ്പെട്ട ഐതിഹ്യം. തലപ്പാടി മുതൽ കുമ്പള വരെയുള്ള 18  ഗ്രാമക്കാർക്കു  ഈ ക്ഷേത്രവുമായി ബന്ധമുണ്ട്. മായിപ്പാടി രാജാവിന്റെ ക്ഷേത്രമാണ് ഇത്. ഈ ക്ഷേത്രം ഇപ്പോൾ മലബാർ ദേവസ്വം ബോർഡിന്റെ നിയന്ത്രണത്തിലാണ്. പയ്യോളി പഞ്ചായത്തിലുള്ള ഉള്ളാൽടി  ഭഗവതി ക്ഷേത്രവുമായി ഈ ക്ഷേത്രത്തിന് ബന്ധമുണ്ട്.

വർഗ്ഗം:കാസർഗോഡ് ജില്ലയിലെ ക്ഷേത്രങ്ങൾ
വർഗ്ഗം:കേരളത്തിലെ ദുർഗ്ഗാക്ഷേത്രങ്ങൾ
മാക്സ് ആപ്പിൾ

അമേരിക്കൻ ചെറുകഥാകൃത്തും നോവലിസ്റ്റും ഫിലാഡെൽഫിയയിലെ ദി യൂണിവേഴ്സിറ്റി ഓഫ് പെൻസിൽവാനിയയിലെ പ്രൊഫസറുമാണ് **മാക്സ് ആപ്പിൾ** (ജനനം: ഒക്ടോബർ 22, 1941).

## ജീവചരിത്രം
മാക്സ് ആപ്പിൾ മിഷിഗണിലെ ഗ്രാൻഡ് റാപ്പിഡ്സിൽ ഒരു യഹൂദ കുടുംബത്തിൽ ജനിച്ചു. മിഷിഗൺ സർവകലാശാലയിൽ നിന്ന് ബി.എ. യും (1963) പി.എച്ച്.ഡിയും (1970) ലഭിച്ചു. 29 വർഷം ടെക്സാസിലെ, ഹ്യൂസ്റ്റണിൽ റൈസ് സർവ്വകലാശാലയിൽ മാക്സ് ആപ്പിൾ ക്രിയാത്മക രചനകൾ പഠിപ്പിച്ചു. അവിടെ അദ്ദേഹം ഇംഗ്ലീഷിൽ ഫോക്സ് ചെയർ നടത്തി. റൈസ് സർവ്വകലാശാലയിൽനിന്നും വിരമിച്ചതിനുശേഷം ആപ്പിൾ ഫിലാഡൽഫിയയിലേക്ക് മാറി. ഇപ്പോൾ അദ്ദേഹം യൂണിവേഴ്സിറ്റി ഓഫ് പെൻസിൽവാനിയയിൽ പഠിപ്പിക്കുന്നു. അദ്ദേഹത്തിൻറേതായി നോവലുകളും ചെറുകഥാ സമാഹാരങ്ങളും പ്രസിദ്ധീകരിക്കപ്പെട്ടതുകൂടാതെ, കെവിൻ ബാക്കൺ അഭിനയിച്ച  'ദി എയർ അപ് ദേർ', 'റൂം മേറ്റ്സ്' (റൂം മേറ്റ്സ്: മൈ ഗ്രാൻറ്ഫാദേർസ് സ്റ്റോറി എന്ന അദ്ദേഹത്തിൻറെ ജീവചരിത്രം അടിസ്ഥാനമാക്കിയുള്ളത്) എന്നീ ചലച്ചിത്രങ്ങളുടെ തിരക്കഥയും അദ്ദേഹം രചിക്കുകയുണ്ടായി. 

## ബിബ്ലിയോഗ്രാഫി

**The Oranging of America and Other Stories* (1976)
**Zip: A Novel of the Left and the Right* (1978)
**Free Agents* (1984) 
**The Propheteers* (1987) 
**Roommates: My Grandfather's Story*  (1994) 
**I Love Gootie: My Grandmother's Story* (1998) 
**The Jew of Home Depot and Other Stories* (Johns Hopkins University Press, 2007) 

## Notes


## അവലംബം

## പുറം കണ്ണികൾ
*Links to three of Max Apple's stories published in *[[Harper's Magazine]]*

വർഗ്ഗം:1941-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ജൂത എഴുത്തുകാർ
ദ എൽഡർ സിസ്റ്റർ

പത്തൊൻപതാം നൂറ്റാണ്ടിലെ പ്രശസ്ത ഫ്രഞ്ച് ചിത്രകാരനായിരുന്ന വില്യം അഡോൾഫ് ബോഗുറേ 1869-ൽ ചിത്രീകരിച്ച ഒരു എണ്ണച്ചായാചിത്രമാണ് **ദ എൽഡർ സിസ്റ്റർ**. 1992-ൽ ഒരു അജ്ഞാത ദാനം ആയി ഹ്യൂസ്റ്റണിലെ മ്യൂസിയം ഓഫ് ഫൈൻ ആർട്ട്സിൽ ഈ ചിത്രം ലഭിക്കുകയാണുണ്ടായത്. മ്യൂസിയം വെബ് സൈറ്റ് പ്രകാരം, ഇത് തന്റെ പിതാവിൻറെ ഓർമ്മയ്ക്കായി ഒരു അജ്ഞാത വനിതയുടെ സമ്മാനമായിരുന്നു. അതിനു ശേഷം, എൽഡർ സിസ്റ്റർ എന്നറിയപ്പെടുന്ന ഈ ചിത്രം ഹ്യൂസ്റ്റണിലെ ഫൈൻ ആർട്സ് മ്യൂസിയത്തിന്റെ സ്ഥിരമായ ശേഖരണങ്ങളുടെ ഭാഗമായിരുന്നിട്ടുണ്ട്. ("ആർട്ട് ഓഫ് യൂറോപ്പ്" വിഭാഗത്തിൽ). മ്യൂസിയത്തിന്റെ പെയിന്റിംഗുകളുടെ ശേഖരത്തിൽ ഏറ്റവും ശ്രദ്ധേയമായ ചിത്രങ്ങളിൽ ഒന്നാണ് ഇത്.

ഈ ചിത്രത്തിൽ ഒരു കുട്ടി ("മൂത്തസഹോദരി") ഒരു പാറയിൽ ഇരിക്കുന്നതും ഉറങ്ങുന്ന കുഞ്ഞിനെ ("ഇളയ സഹോദരൻ") തൻറെ മടിയിൽ സൂക്ഷിക്കുന്നതും, അവരുടെ പിന്നിൽ ഒരു ഗ്രാമീണ ഭൂപ്രകൃതിയും ചിത്രീകരിച്ചിരിക്കുന്നു. ഈ ചിത്രത്തിന് ബോഗുറേയുടെ മകൾ ഹെൻറീറ്റേയും മകൻ പോളുമായിരുന്നു മാതൃകയായിരുന്നത്. കാഴ്ചക്കാരനെ നേരിട്ട് നോക്കുന്ന പെൺകുട്ടിയുടെയും അവളുടെ കണ്ണുകളുടെയും സൗന്ദര്യം, കുട്ടികളുടെ കാലുകൾ, കൈകൾ എന്നിവയുടെ സ്ഥാനവും, ബോഗുറേയെന്ന ചിത്രകലാനിപുണന്റെ ചിത്രീകരണശൈലിയെയും വൈഭവത്തേയും എടുത്തു കാണിക്കുന്നു. ചിത്രത്തിന്റെ വ്യാപ്തി 51 × × 38¼ ആണ് (130.2 × 97.2 സെന്റീമീറ്റർ)  ഫ്രെയിം 67½ × 55 × 5 ½ (171.5 × 139.7 × 14 സെന്റീമീറ്റർ) ആണ്. ബോഗുറേയുടെ മറ്റൊരു ചിത്രവും **ദ എൽഡർ സിസ്റ്റർ** (1864-ൽ പൂർത്തിയായി) എന്ന പേരിൽത്തന്നെ അറിയപ്പെടുന്നു. അതും ഇപ്പോൾ ബ്രൂക്ക്ലിൻ മ്യൂസിയത്തിലെ സ്ഥിരം ശേഖരത്തിന്റെ ഭാഗമാണ്.
## ചിത്രകാരനെക്കുറിച്ച്
 
ഫ്രഞ്ച് സ്വദേശിയായ ഒരു ചിത്രകാരനായിരുന്നു വില്യം-അഡോൾഫ് ബോഗുറേ. തന്റെ ആദ്യകാല ചിത്രങ്ങളിൽ പുരാണരംഗങ്ങൾ ചിത്രീകരിക്കുകവഴി അദ്ദേഹം ക്ലാസിൿ രംഗങ്ങൾക്ക്, പ്രത്യേകിച്ച് സ്ത്രീശരീരചിത്രീകരണങ്ങൾക്ക് നവീനഅർത്ഥങ്ങൾ പകർന്നുനൽകി. തന്റെ ജീവിതകാലത്ത് ഫ്രാൻസിലും അമേരിക്കയിലും പ്രസിദ്ധനായിരുന്ന അദ്ദേഹത്തിന് നിരവധി പുരസ്കാരങ്ങൾ ലഭിക്കുകയും ചിത്രങ്ങൾക്ക് ഉയർന്ന വില ലഭിക്കുകയും ചെയ്തു. മാറുന്ന അഭിരുചികളാൽ ഇരുപതാം നൂറ്റാണ്ടിന്റെ ആദ്യമാകുമ്പോഴേക്കും ബോഗുറേയ്ക്കും അദ്ദേഹത്തിന്റെ രചനകൾക്കും സ്വീകാര്യത കുറഞ്ഞുവന്നു. എന്നാൽ 1980 കളിൽ രൂപചിത്രീകരണത്തിൽ ഉണ്ടായ താല്പര്യങ്ങളാൽ അദ്ദേഹം വീണ്ടും ജനശ്രദ്ധയാകർഷിച്ചു. ലഭ്യമായ അറിവുകൾ വച്ച് തന്റെ ജീവിതകാലത്ത് 822 രചനകൾ നടത്തിയ അദ്ദേഹത്തിന്റെ ചിത്രങ്ങളിൽ പലതിനേക്കുറിച്ചുമുള്ള അറിവുകൾ കാലയവനികയ്ക്കുള്ളിൽ മറഞ്ഞുകിടക്കുന്നു.

## അവലംബം

## പുറം കണ്ണികൾ
* ''The Elder Sister'', 1869, William Bouguereau, Google Art Project, www.googleartproject.com

വർഗ്ഗം:കുട്ടികളുടെ ചിത്രങ്ങൾ
വർഗ്ഗം:വില്യം-അഡോൾഫ് ബൊഗ്യൂറോയുടെ ചിത്രങ്ങൾ
അഡിനിയം ഒബെസെം

ഡോഗ്ബേൻ കുടുംബത്തിലെ അപ്പോസൈനേസീയിലെ പൂച്ചെടികളുടെ ഒരു സ്പീഷീസ് ആണ് **അഡിനിയം ഒബെസെം** (*Adenium obesum*). തെക്ക് സഹാറ (മൗറിത്താനിയ, സെനഗൽ മുതൽ സുഡാൻ വരെ), സാഹേൽ മേഖലകളിലും, ഉഷ്ണമേഖലാ, ഉപോ-ഉഷ്ണമേഖലാ കിഴക്കൻ, തെക്കൻ ആഫ്രിക്ക, അറേബ്യ എന്നിവിടങ്ങളിലേക്കും ഈ സസ്യം വ്യാപിച്ചിരിക്കുന്നു. **സാബി സ്റ്റാർ, കുഡു, മോക്ക് അസലിയ, ഇമ്പാല ലില്ലി, ഡെസേർട്ട് ലില്ലി** എന്നിവ പൊതുവായ പേരുകളാണ്. ഈ സസ്യത്തിന് റോയൽ ഹോർട്ടിക്കൽ കൾച്ചറൽ ഗാർഡൻ മെറിറ്റ് അവാർഡ് ലഭിച്ചിരുന്നു.വിവിധ രാജ്യങ്ങൾ വിതരണം ചെയ്ത തപാൽ സ്റ്റാമ്പുകളിൽ ഈ സ്പീഷീസിനെ ചിത്രീകരിച്ചിട്ടുണ്ട്.

## ചിത്രശാല

Adenium obesum (4) 1200.jpg
Adenium obesum (3) 1200.jpg
File:AdeniumObesumFlower.jpg|Flowers bloom in Adenuim Obesum, Kolkata, India
File:Fruits in Adenuim Obesum.jpg|Fruits in Adenuim Obesum,Kolkata, India
File:Fruits in Adenuim Obesum Plant on Terrace garden.jpg|Fruits in Adenuim Obesum, Kolkata, India
File:Adenium Obesum Flower from Goa India.jpg|Close up of a Adenium obesum  flower  grown in Goa, India


## ഇതും കാണുക
* List of poisonous plants

## അവലംബം

## പുറം കണ്ണികൾ
*
* 
*

വർഗ്ഗം:ഉദ്യാന സസ്യങ്ങൾ
വർഗ്ഗം:അപ്പോസൈനേസീ
വർഗ്ഗം:വിഷസസ്യങ്ങൾ
വർഗ്ഗം:വടക്കേ ആഫ്രിക്കയിലെ സസ്യജാലം
വർഗ്ഗം:ആഫ്രിക്കയിലെ ഉദ്യാനസസ്യങ്ങൾ
കെ.ജി.എഫ്. ചാപ്റ്റർ 1

2018-ൽ പ്രശാന്ത് നീൽ തിരക്കഥയെഴുതി സംവിധാനം ചെയ്ത കന്നഡ ഭാഷാ ആക്ഷൻ ചിത്രമാണ് ***കെ.ജി.എഫ്:ചാപ്റ്റർ 1***. ഹോബാലെ ചിത്രങ്ങളുടെ ബാനറിൽ വിജയ് കിരഗണ്ടൂരാണ് ചിത്രം നിർമ്മിച്ചത്.. കെ.ജി.എഫ്. ചലച്ചിത്ര സീരീസിലെ ആദ്യ ഭാഗമാണിത്. ഈ ചിത്രത്തിൻ്റെ രണ്ടാം ഭാഗം കെ.ജി.എഫ്. ചാപ്റ്റർ 2 എന്ന പേരിൽ 2022-ൽ റിലീസ് ചെയ്തു.ചിത്രത്തിൽ യഷ്, രാമചന്ദ്ര രാജു, അനന്ത് നാഗ്, ശ്രീനിധി ഷെട്ടി, വസിഷ്ഠ എൻ. സിംഹ, അച്യുത് കുമാർ, മാളവിക അവിനാഷ് എന്നിവർ പ്രധാന വേഷങ്ങളിൽ എത്തുന്നു. ₹ 80 കോടി ബജറ്റിൽ ചിത്രീകരിച്ചത് , റിലീസ് ചെയ്ത സമയത്തെ ഏറ്റവും ചെലവേറിയ കന്നഡ ചിത്രമായിരുന്നു ഇത്.

ചിത്രത്തിൻ്റെ കന്നഡ പതിപ്പ് 2018 ഡിസംബർ 20-ന് പുറത്തിറങ്ങി, തെലുങ്ക് , തമിഴ് , മലയാളം , ഹിന്ദി ഭാഷകളിൽ മൊഴിമാറ്റം ചെയ്ത പതിപ്പുകൾ അടുത്ത ദിവസം പുറത്തിറങ്ങി. ചിത്രത്തിന് നിരൂപകരിൽ നിന്ന് മികച്ച അഭിപ്രായം ലഭിക്കുകയും വാണിജ്യപരമായി മികച്ച പ്രകടനം കാഴ്ചവെക്കുകയും ₹ 250 കോടി തിയറ്ററുകളിൽ നിന്ന് ശേഖരിക്കുകയും ചെയ്തു, ഇത് ഏറ്റവും കൂടുതൽ കളക്ഷൻ നേടിയ കന്നഡ ചിത്രമായി മാറുകയും ഒരു കൾട്ട് ഹിറ്റായി മാറുകയും ചെയ്തു.

## കഥാസംഗ്രഹം
1970-കളുടെയും 80-കളുടെയും കാലഘട്ടം ഉൾക്കൊള്ളുന്നതാണ് കെ.ജി.എഫിന്റെ കഥ. മരിക്കുന്നത്തിന് മുമ്പ്‌  അമ്മ ആഗ്രഹിച്ചതുപോലെ അധികാരത്തിനും സമ്പത്തിനും വേണ്ടിയുള്ള അന്വേഷണത്തിൽ  റോക്കി എന്ന പത്തുവയസ്സുള്ള ബാലൻ ബോംബെയിലെത്തുന്നു. പിന്നീട് ആഫ്രിക്കയിൽ നിന്ന് ബോംബെ തീരത്തേക്ക് സ്വർണ്ണക്കട്ടകളുടെ വരവിന് മേൽനോട്ടം വഹിക്കുന്ന തലവനായി മാറുന്നു. ഗോൾഡ് മാഫിയയുമായി ഇടപഴകിയ ശേഷം, കോലാർ സ്വർണ്ണഖനിയിലെ  ഭീകരനായ  ഗരുഡയുടെ ഗുണ്ടാസംഘത്തെ കൊല്ലാൻ അദ്ദേഹത്തെ നിയമിക്കുന്നു.

## അഭിനേതാക്കൾ

* യഷ്  -  രാജ കൃഷ്ണപ്പ ബൈര്യ "റോക്കി" 
* ശ്രീനിധി ഷെട്ടി - റീന
* വസിഷ്ഠ എൻ. സിംഹ - കമലൽ 
* അനന്ത് നാഗ് - ആനന്ദ് ഇംഗലഗ
* അച്യുത് കുമാർ - ഗുരു പാണ്ഡ്യൻ 
* മലാവിക അവിനാശ് -  ദീപ ഹെഡ്ഗെ  , 24 ന്യൂസിന്റെ ചീഫ് എഡിറ്റർ 

## നിർമ്മാണം
സിനിമയുടെ തിരക്കഥ നീൽ ആരംഭിച്ചത് 2015ൽ  എന്നിരുന്നാലും, രണ്ട് വർഷത്തിനു ശേഷം ചിത്രീകരണം ആരംഭിച്ചത് 2017 മാർച്ചിലാണ്. കോലാർ ഗോൾഡ് ഫീൽഡിൽ ആണ് ചിത്രത്തിന്റെ ഭൂരിഭാഗവും ചിത്രീകരിച്ചിരിക്കുന്നത്. ചിത്രത്തിലെ ഛായാഗ്രഹണവും, കലാ സംവിധാനവും പശ്ചാത്തലസംഗീതം എന്നിവയും പ്രശംസിച്ചപ്പോൾ തിരക്കഥയും എഡിറ്റിംഗും വിമർശിക്കപ്പെട്ടു.

## ചിത്രത്തിൻ്റെ രണ്ടാം ഭാഗം
ചിത്രത്തിൻ്റെ രണ്ടാം ഭാഗം 
കെ.ജി.എഫ്. ചാപ്റ്റർ 2 എന്ന പേരിൽ 2020 ഒക്ടോബർ 23 ന് തീയേറ്ററുകളിൽ എത്താനായിരുന്നു ആദ്യം ഷെഡ്യൂൾ ചെയ്തിരുന്നത്, എന്നാൽ ഇന്ത്യയിലെ കോവിഡ്-19 പാൻഡെമിക് കാരണം അതിന്റെ റിലീസ് മാറ്റിവച്ചു . 2021 ജനുവരിയിൽ, നിർമ്മാതാക്കൾ 2021 ജൂലൈ 16 എന്ന പുതിയ റിലീസ് തീയതി പ്രഖ്യാപിച്ചു. എന്നാൽ അതേ കാരണത്താൽ വീണ്ടും മാറ്റിവച്ചു. 2021 ആഗസ്റ്റ് 22-ന്, നിർമ്മാതാക്കൾ ചിത്രം 2022 ഏപ്രിൽ 14-ന് റിലീസ് ചെയ്യുമെന്ന് പ്രഖ്യാപിച്ചു. ഒടുവിൽ കെ.ജി.എഫ്. ചാപ്റ്റർ 2 2022 ഏപ്രിൽ 14-ന് കന്നഡയിലും തെലുങ്ക് , ഹിന്ദി , തമിഴ് , മലയാളം ഭാഷകളിലേക്ക് മൊഴിമാറ്റം ചെയ്യപ്പെട്ട പതിപ്പുകളിലും പുറത്തിറങ്ങി.
## പുരസ്കാരങ്ങൾ
66-ാമത് ദേശീയ ചലച്ചിത്ര അവാർഡിൽ, മികച്ച ആക്ഷൻ, മികച്ച സ്‌പെഷ്യൽ ഇഫക്‌റ്റുകൾ എന്നിവയ്ക്കുള്ള രണ്ട് അവാർഡുകൾ ഈ ചിത്രം നേടി. 66-ാമത് ഫിലിംഫെയർ അവാർഡ് സൗത്തിൽ, ഈ ചിത്രം അഞ്ച് നോമിനേഷനുകളിൽ നിന്ന് രണ്ട് അവാർഡുകൾ നേടി, മികച്ച ചിത്രത്തിനും മികച്ച നടനുമുള്ള അവാർഡ് യഷിന് ലഭിച്ചു.

## അവലംബം

വർഗ്ഗം:2018-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇന്ത്യൻ ചലച്ചിത്രങ്ങൾ
ഫ്ലോട്ടർ

മനുഷ്യരുടെ കണ്ണുകൾക്കുള്ളിലെ വിട്രിയസ് ദ്രവത്തിൽ ഉള്ള ചില അവസാദങ്ങളാണ് **ഫ്ലോട്ടർ** () എന്നറിയപ്പെടുന്നത്. ഇത് പല ആകൃതി, വലിപ്പം, കൺസിസ്റ്റൻസി, അപവർത്തനാങ്കം, ചലനാത്മകത എന്നിവ പ്രകടിപ്പിക്കുന്നവയാണ്. മിക്കവാറും ഇവ സുതാര്യമായി കാണപ്പെടുന്നു. ചെറിയ പ്രായത്തിൽ ഇവ വളരെ സുതാര്യമായിരിക്കുമെങ്കിലും പ്രായം ചെല്ലുന്തോറും ഇവയുടെ അപഭ്രംശങ്ങൾ കൂടിവരികയും കാഴ്ചയെ അലോസരപ്പെടുത്തുന്ന വിധത്തിൽ മാറുകയും ചെയ്യാറുണ്ട്. മിക്കവാറും എല്ലാ ആൾക്കാരുടെയും കണ്ണുകളിൽ കാണപ്പെടുന്ന തരം ഫ്ലോട്ടറുകൾ വിട്രിയസ് ദ്രവത്തിന്റെ വിഘടനത്തിന്റെ ഫലമായി രൂപം കൊള്ളുന്നവയാണ്. ഫ്ലോട്ടറുകൾ മൂലം കണ്ണിലുണ്ടാകുന്ന മായക്കാഴ്ച്ചക്ക് (കാഴ്ചാഭ്രമത്തിന്) സാധാരണ പറയുന്ന പേര് **മയോഡെസോപ്സിയ** എന്നാണ്. ഇതിനെ *മയോഡിയോപ്സിയ* എന്നും അറിയപ്പെടുന്നു. 

നേത്രാന്തര പടലത്തിൽ ഉളവാക്കുന്ന നിഴലുകളിലൂടെയും ഇവയിലൂടെ പ്രകാശം കടന്നുപോകുമ്പോൾ സംഭവിക്കുന്ന അപവർത്തനത്തിലൂടെയുമാണ് ഇവയെ കാണാനാകുന്നത്. ഇവയെ ഒറ്റയായും കൂട്ടമായും മറ്റു പലതിനോടും കൂടി ഒരുവന്റെ ദൃശ്യപഥത്തിൽ പ്രത്യക്ഷമാകാം. ഇവ കുത്തുകളായോ ചരടു രൂപത്തിലോ, ജാലികാഖണ്ഡങ്ങളായോ കാഴ്ചക്കാരന്റെ കണ്ണിന്റെ മുന്നിൽ പതുക്കെ പറക്കുന്നതായി കാണപ്പെടാം. പ്രധാനമായും കണ്ണിന്റെ ചലത്തിനനുസരിച്ചായിരിക്കും ഈ വസ്തുക്കളുടേയും ചലനം. ഇവ കണ്ണിന്റെയുള്ളിൽ തന്നെയുള്ളവയായതിനാൽ ഇവയെ മിഥ്യാദൃശ്യങ്ങളായല്ല, മറിച്ച് എന്റോപ്റ്റിക് പ്രഭാവമായാണ് കണക്കാക്കുന്നത്. ഇതിനെ മഞ്ഞുകാഴ്ചയുമായി തെറ്റിദ്ധരിക്കാനിടയാകാറുണ്ടെങ്കിലും ഇവ രണ്ടും രണ്ടവസ്ഥകളും ഒരുമിച്ചു കാണപ്പെടാവുന്നതുമാണ്.

## അവലംബം

വർഗ്ഗം:കാഴ്ച
വർഗ്ഗം:നേത്രവൈകല്യങ്ങൾ
ചെങ്ങാരപ്പളളി നാരായണൻപോറ്റി

സാഹിത്യകാരൻ, പത്രപ്രവർത്തകൻ, രാഷ്ട്രീയപ്രവർത്തകൻ, അദ്ധ്യാപകൻ, നിയമജ്ഞൻ എന്നീ നിലകളിൽ ശ്രദ്ധേയനായിരുന്ന വ്യക്തിയായിരുന്നു **ചെങ്ങാരപ്പളളി നാരായണൻപോറ്റി** (ജീവിതകാലം: 25 ഡിസംബർ 1917 മുതൽ 17 മേയ് 1993 വരെ).

## ജീവിതരേഖ
ഹരിപ്പാട് ചെങ്ങാരപ്പള്ളി മഠത്തിൽ പരമേശ്വരൻ പോറ്റിയുടെയും ആർച്ചദേവിയുടെയും മകനായിരുന്നു അദ്ദേഹം. തിരുവനന്തപുരം യൂണിവേഴ്‌സിറ്റി കോളേജിൽ നിന്നും മലയാളഭാഷയും സാഹിത്യവും ഐച്ഛികമായി എടുത്ത് അദ്ദേഹം ഓണേഴ്‌സ് ബിരുദം നേടി. പിന്നീട് നിയമത്തിലും ബിരുദമെടുത്തു. സ്വാതന്ത്ര്യസമരത്തിൽ പങ്കെടുത്ത്‌ ജയിൽവാസം അനുഭവിച്ചു. ആർ.എസ്.പി.യിൽ സജീവമായി കുറെക്കാലം പ്രവർത്തിക്കുകയുണ്ടായി. ആർ.എസ്.പി. കേരളഘടകത്തിന്റെ ആദ്യകാല പ്രമുഖനേതാക്കളിൽ ഒരാളായിരുന്നു പോറ്റി. 1952ലും, 1954ഉം അദ്ദേഹം തിരു-കൊച്ചി നിയമസഭയിൽ അംഗമായിരുന്നു. കുറച്ചു നാൾ അദ്ദേഹം മണ്ണാറശാലയിൽ അപ്പർ പ്രൈമറി സ്‌ക്കൂളിൽ അദ്ധ്യാപകനായി. കുറച്ചുകാലം തിരുവനന്തപുരത്ത് യൂണിവേഴ്‌സിറ്റി കോളേജിൽ മലയാളം ലക്ചറർ ആയും സേവനം അനുഷ്ഠിച്ചിട്ടുണ്ട്. സജീവരാഷ്ട്രീയത്തിൽ നിന്നും പിൻവാങ്ങിയ പോറ്റി പിന്നീട് കുറെക്കാലം വിശ്വവിജ്ഞാനകോശത്തിന്റെ അസിസ്റ്റന്റ് എഡിറ്റർ ആയിരുന്നു. പത്രപ്രവർത്തനരംഗത്തും അദ്ദേഹം തൻറേതായ വ്യക്തിമുദ്ര പതിപ്പിച്ചു. ദേശബന്ധു, മലയാളി, കേരളഭൂഷണം എന്നീ പത്രങ്ങളിൽ അദ്ദേഹം പത്രാധിപർ ആയി പ്രവർത്തിച്ചിട്ടുണ്ട്.

## കൃതികൾ
*കുമാരനാശാന്റെ കരുണ ആട്ടക്കഥ
* ഫെഡറൽ രാഷ്ട്രം (പരിഭാഷ)
*മൊറാർജി കത്തുകൾ - ജനതാസർക്കാരിന്റെ പതനം
* ഉപസ്‌തരണം
* മലയാളസാഹിത്യസർവ്വസ്വം
*സി.എസ്. സുബ്രഹ്മണ്യൻ പോറ്റിയുടെ ജീവചരിത്രം
*എൺപതുദിവസം കൊണ്ട്‌ ലോകംചുറ്റി ലോകാത്ഭുതങ്ങൾ
* ഭദ്രാസനപ്പളളിയിലെ കൊലപാതകം. 1993-ൽ കേരളസാഹിത്യ അക്കാദമി പുരസ്‌കാരം ലഭിച്ചു.

## മലയാളസാഹിത്യസർവ്വസ്വം
കേരള സാഹിത്യഅക്കാദമിയുടെ നിർദ്ദേശം അനുസരിച്ച് രചിതമായ 'മലയാളസാഹിത്യസർവ്വസ്വം' ഒരു റഫറൻസ് ഗ്രന്ഥമാണ്. മലയാള സാഹിത്യത്തിലെ പ്രശസ്തകൃതികൾ, ഗ്രന്ഥകാരന്മാർ എന്നിവരെകുറിച്ച് ഉള്ള ലഘുവായ കുറിപ്പുകൾ, ഒരു വിജ്ഞാനകോശത്തിലെന്നവണ്ണം സാഹിത്യസർവ്വസ്വത്തിൽ സംവിധാനം ചെയ്തിരിക്കുന്നു.

## പുരസ്കാരങ്ങൾ
* 1993-ൽ കേരളസാഹിത്യ അക്കാദമി പുരസ്‌കാരം ലഭിച്ചു.
## അവലംബം


വർഗ്ഗം:മലയാള ഗദ്യസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തിരു-കൊച്ചി നിയമസഭാംഗങ്ങൾ
പൂതച്ചിട

തെക്കെപശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് **പൂതച്ചിട**. .
## വിവരണം
പൂതച്ചിട 20 സെന്റിമീറ്റർ ഉയരമുള്ള നിവർന്ന ശാഖകളോടുകൂടിയ ഒരു സസ്യം ആണ്. ജനുവരി, ഫെബ്രുവരി മാസങ്ങളിൽ ചെറിയ തിളക്കമുള്ള വെളുത്ത പൂക്കൾ ഇതിൽ ഉണ്ടാകുന്നു.

## ചിത്രശാല

File:Pogostemon purpurascens 02.JPG
File:Pogostemon purpurascens 03.JPG
File:Pogostemon purpurascens 04.JPG
File:Pogostemon purpurascens 05.JPG


## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* 
* 

വർഗ്ഗം:ലാമിയേൽസ്
വർഗ്ഗം:കുറ്റിച്ചെടികൾ
വർഗ്ഗം:ഓഷധികൾ
വർഗ്ഗം:കേരളത്തിലെ സസ്യജാലം
നിക്കോൾ അലക്സാണ്ടർ ഡാൽസൽ

സ്കോട്‌ലാന്റുകാരനായ ഒരു സസ്യശാസ്ത്രജ്ഞനായിരുന്നു **നിക്കോൾ അലക്സാണ്ടർ ഡാൽസൽ**. (**Nicol (or Nicholas) Alexander Dalzell** FRSE FLS) (21 ഏപ്രിൽ 1817&nbsp;– ജനുവരി 1878). വനങ്ങളുടെ ശോഷിപ്പും തൽഫലമായി നാട്ടിൻപുറത്തെ മഴയ്ക്കുണ്ടാകുന്ന വ്യത്യാസവും തമ്മിൽ ബന്ധമുണ്ടെന്ന് ആദ്യമായി മനസ്സിലാക്കിയവരിൽ ഒരാളായിരുന്നു ഡാൽസൽ.

## ജീവിതം

എഡിൻബർഗിൽ ജനിച്ച അദ്ദേഹത്തിന്റെ പ്രാഥമികവിദ്യാഭ്യാസം അവിടത്തെ ഹൈസ്കൂളിൽ ആയിരുന്നു. 1837 -ൽ ദൈവപഠനത്തിൽ എം എ ബിരുദം നേടി. 1841 -ൽ ബോബെയിൽ കസ്റ്റംസിലെ അസിസ്റ്റന്റ് കമ്മിഷണറായി സേവനമനുഷ്ഠിച്ച അദ്ദേഹം പിന്നീട് അക്കൊല്ലംതന്നെ ബോംബെയിൽ കൺസർവേറ്റർ ഓഫ് ഫോറസ്റ്റ് ആയി ചുമതലയേറ്റു. കാലംപോകെ അദ്ദേഹം ബോംബെയിലെ സസ്യോദ്യാനത്തിന്റെ സൂപ്രണ്ട് ആയിത്തീർന്നു. 1861 -ൽ ഡാൽസൽ *The Bombay Flora* (1861 യും മറ്റു ഗ്രന്ഥങ്ങളും പ്രസിദ്ധീകരിച്ചു. 1870 -ൽ വിരമിച്ചു.

1862 -ൽ റോയൽ സൊസൈറ്റി ഓഫ് സ്കോട്‌ലാന്റിന്റെ ഫെലോ ആയി തെരഞ്ഞെടുക്കപ്പെട്ടു.

മലേറിയ ബാധയെത്തുടർന്ന് വിരമിച്ച അദ്ദേഹം 1870 -ൽ സ്കോട്‌ലാന്റിലേക്ക് തിരികെപ്പോയി.

1878 - ജനുവരിയിൽ എഡിൻബർഗിൽ വച്ച് മരണമടഞ്ഞു. അദ്ദേഹത്തിന്റെ ആറുമക്കളിൽ ഒരാളാണ് Pultency William Dalzell.

## പിൽക്കാലം

ധാരാളം ചെടികൾ അദ്ദേഹത്തിന്റെ ബഹുമാനാർത്ഥം നാമകരണം ചെയ്യപ്പെട്ടിട്ടുണ്ട്.

## സഹായകഗ്രന്ഥങ്ങൾ

*

## അവലംബം

## സ്രോതസ്സുകൾ
* 

## പുറത്തേക്കുള്ള കണ്ണികൾ

വർഗ്ഗം:1817-ൽ ജനിച്ചവർ
വർഗ്ഗം:1878-ൽ മരിച്ചവർ
വർഗ്ഗം:സ്കോട്ടിഷ് ശാസ്ത്രജ്ഞർ
ജോൺ ഹട്ടൺ ബാൽഫോർ

**ജോൺ ഹട്ടൺ ബാൽഫോർ**  (ജീവിതകാലം: സെപ്റ്റംബർ 15, 1808 മുതൽ ഫെബ്രുവരി 11, 1884 വരെ) ഒരു സ്കോട്ടിഷ് സസ്യശാസ്ത്രജ്ഞൻ ആയിരുന്നു. 1841-ൽ ബാൽഫോർ, ഗ്ലാസ്ഗോ സർവകലാശാലയിൽ ആദ്യമായി സസ്യശാസ്ത്ര വിഭാഗത്തിൽ പ്രൊഫസറാകുകയും പിന്നീട് എഡിൻബർഗ് സർവ്വകലാശാലയിലേയ്ക്ക് മാറുകയും, അവിടെ റോയൽ ബൊട്ടാണിക്ക് ഗാർഡനിലെ ഏഴാമത്തെ റീജിയസ് കീപ്പർ ആയിത്തീരുകയും ചെയ്തു. 1845-ൽ ഹെർ മജെസ്റ്റി ബൊട്ടാണിസ്റ്റ് ആകുകയും 1879-ൽ വിരമിക്കുന്നതു വരെ അദ്ദേഹം തൽസ്ഥാനത്ത് തുടരുകയും ചെയ്തു. *വുഡി ഫൈബർ* എന്ന വിളിപ്പേരും അദ്ദേഹത്തിനുണ്ടായിരുന്നു.

## മുൻകാലജീവിതം
ഒരു പ്രിൻറിംഗ് ആൻഡ് പബ്ലിഷിംഗ് പ്രസ്ഥാനം സ്ഥാപിക്കാനായി എഡിൻബർഗിൽ മടങ്ങിയെത്തിയ ആർമി സർജനായിരുന്ന ആൻഡ്രൂ ബാൽഫോറിൻറെ പുത്രനായിരുന്നു ജോൺ ഹട്ടൺ. എഡിൻബർഗിലെ റോയൽ ഹൈസ്കൂളിലാണ് ബാൽഫോർ വിദ്യാഭ്യാസം നടത്തിയത്. പിന്നീട് അദ്ദേഹം സെന്റ് ആൻഡ്രൂസ് യൂണിവേഴ്സിറ്റിയിലും എഡിൻബർഗിലെ യൂണിവേഴ്സിറ്റിയിലും പഠനം നടത്തി. 1832 ൽ എം.എ.യും തുടർന്ന് എം.ഡി. ബിരുദവും നേടി. എഡിൻബർഗിൽ അദ്ദേഹം പ്ലിനിയൻ സൊസൈറ്റിയുടെ ശ്രദ്ധേയനായ ഒരു അംഗമായിയിരുന്നു. അവിടെ അദ്ദേഹം ഫ്റിനോളജിസ്റ്റ് വില്ല്യം എ. എഫ്.ബ്രോണെയെ കണ്ടുമുട്ടി. പ്രകൃതിചരിത്രത്തിനും ദൈവശാസ്ത്രത്തിനുമെതിരെ ശക്തമായ സംവാദത്തിൽ ഏർപ്പെട്ടു. ചർച്ച് ഓഫ് സ്കോട്ട്ലൻഡിലെ പ്രാഥമിക ഉദ്ദേശം വൈദികപ്പട്ടം ആയിരുന്നെങ്കിലും അദ്ദേഹം വിദേശരാജ്യത്തെ പഠനത്തിനുശേഷം 1834-ൽ എഡിൻബർഗിൽ വൈദ്യ പരിശീലനം ആരംഭിച്ചു. 1835 ജനുവരിയിൽ 26 വയസ്സു പ്രായമുള്ളപ്പോൾ എഡിൻബർഗ് റോയൽ സൊസൈറ്റി ഫെല്ലോ ആയി അദ്ദേഹം തെരഞ്ഞെടുക്കപ്പെട്ടു. അവിടത്തെ ദീർഘകാല അംഗങ്ങളിൽ ഒരാളായിരുന്നു അദ്ദേഹം.1860-1879 കാലഘട്ടത്തിൽ ഇതിൻറെ ജനറൽ സെക്രട്ടറിയും, 1881-ൽ 3 വർഷം വൈസ് പ്രസിഡന്റും ആയിരുന്നു. 

## ബോട്ടണി
സസ്യശാസ്ത്രത്തിലുള്ള താത്പര്യം മൂലം, 1836-ൽ ബൊട്ടാണിക്കൽ സൊസൈറ്റി ഓഫ് എഡിൻബർഗിന്റെയും (1845-46 കാലഘട്ടത്തിൽ പ്രസിഡന്റ് പദവി) 1838-ൽ എഡ്വിൻബർഗ് ബൊട്ടാണിക്കൽ ക്ലബിന്റെയും സ്ഥാപനത്തിൽ ബാൽഫോർ പ്രശസ്തനായി.

1841-ൽ അദ്ദേഹം എഡിൻബർഗിന്റെ എക്സ്ട്രമ്യൂറൽ സ്കൂളിലെ ക്ലാസുകളിൽ സസ്യശാസ്ത്രത്തിലുള്ള നേട്ടങ്ങളെക്കുറിച്ച് ചില പ്രഭാഷണങ്ങൾ നടത്തി. 1842-ൽ അദ്ദേഹം ഗ്ലാസ്ഗോ സർവകലാശാലയിലെ ബോട്ടണി പ്രൊഫസറായി നിയമിതനായി. 1845-ൽ ബാൽഫോർ, എഡിൻബർഗ് സർവകലാശാലയിലെ ബോട്ടണി ചെയർമാൻ സ്ഥാനം ഏറ്റെടുത്തു. 1879 വരെ അദ്ദേഹം ആ സ്ഥാനത്ത് തുടർന്നു. ഏഡിൻബർഗിലെ റോയൽ ബൊട്ടാണിക് ഗാർഡന്റെ സൂക്ഷിപ്പുകാരനായും അദ്ദേഹത്തെ നാമനിർദ്ദേശം ചെയ്തു. അവിടത്തെ ഏറ്റവും ശ്രേഷ്ഠതയുള്ള സസ്യശാസ്ത്രജ്ഞൻ ആകുകയും ചെയ്തു. ഈ നിയമനങ്ങൾ ചാൾസ് ഡാർവിന്റെ ഏറ്റവും അടുത്ത സഹപ്രവർത്തകനായ ജോസഫ് ഡാൾട്ടൺ ഹുക്കറുമായി ഒരു നീണ്ട രാഷ്ട്രീയ പോരാട്ടത്തിലൂടെയാണ് ബാൽഫോർ നേടിയെടുത്തത്.

ഏഡിൻബർഗ് സർവകലാശാലയിൽ മെഡിസിൻ ഫാക്കൽറ്റിയിൽ ഡീൻ ആയി ബാൽഫോർ പ്രവർത്തിച്ചിരുന്നു. അദ്ദേഹം സസ്യശാസ്ത്രത്തിൽ ഏറെ വൈദഗ്ദ്ധ്യം ഉള്ള അദ്ധ്യാപകനായിരുന്നു. പ്രകൃതിശാസ്ത്ര ദൈവശാസ്ത്രത്തിൽ അദ്ദേഹം ഏറെ വൈദഗ്ദ്ധ്യം കാട്ടി. നാച്യുറൽ തിയോളജിയിൽ ശാസ്ത്രീയ പ്രഭാഷണങ്ങളിൽ അദ്ദേഹം മുഴുകിയിരുന്നു. 1862 ജനുവരിയിൽ അദ്ദേഹം ചാൾസ് ഡാർവിനോട് ബൊട്ടാണിക്കൽ വിഷയങ്ങളിൽ കത്തിടപാടുകൾ നടത്തിയിരുന്നു. അദ്ദേഹത്തിന്റെ സഹോദരൻ വില്യം എ. എഫ്. ബ്രോണുമായി പ്ലീനിയൻ സൊസൈറ്റിയിൽ സായാഹ്നങ്ങളിൽ അവർ ഒത്തുചേർന്നിരുന്നു.

## അവലംബം

## പുറം കണ്ണികൾ

*

വർഗ്ഗം:സ്കോട്ടിഷ് ശാസ്ത്രജ്ഞർ
വർഗ്ഗം:1808-ൽ ജനിച്ചവർ
വർഗ്ഗം:1884-ൽ മരിച്ചവർ
ഒ.കെ. കുറ്റിക്കോൽ

മലയാളനാടക പ്രവർത്തകനും പുരോഗമന കലാസാഹിത്യസംഘം സംസ്ഥാന സമിതി അംഗവുമായിരുന്നു **ഒ.കെ. കുറ്റിക്കോൽ**. 1997-ലെ ദേശീയ അദ്ധ്യാപക പുരസ്കാരം നേടിയിട്ടുള്ള ഇദ്ദേഹം കേരള സംഗീത നാടക അക്കാദമിയുടെ മുൻ‌ സെക്രട്ടറിയും ആയിരുന്നു. നാടക രചയിതാവ്‌, നടൻ, സംവിധായകൻ, ചമയം, വസ്‌ത്രാലങ്കാരം, നാടക-സിനിമ-സീരിയൽ നടൻ, എഴുത്തുകാരൻ എന്നിങ്ങിനെ വിവിധ മേഖലകളിൽ ഇദ്ദേഹം സജീവമായിരുന്നു. 30 വർഷം കുറ്റിക്കോൽ യുവജന കലാസമിതിയുടെ പ്രസിഡന്റായിരുന്നു.

കേരള സംഗീതനാടക അക്കാദമി സെക്രട്ടറി, എക്‌സിക്യൂട്ടിവ്‌ അംഗം എന്നി നിലകളിൽ പ്രവർത്തിച്ച ഇദ്ദേഹം ഫോക്‌ലോർ അക്കാദമി എക്‌സിക്യൂട്ടിവ്‌, കേരള സാംസ്‌ക്കാരിക ക്ഷേമനിധി ബോർഡ്‌, തളിപ്പറമ്പ്‌ എജ്യുക്കേഷണൽ കോ- ഓപ്പ്‌ സൊസൈറ്റി ഭരണസമിതിയംഗം എന്നീ നിലകളിൽ പ്രവർത്തിക്കവേയാണ് മരണമടഞ്ഞത്. 

കുറ്റിക്കോലിലെ ഉറൂട്ടിയുടെയും കരക്കാട്ടെ വെള്ളച്ചിയുടെയും മകനായി 1943 ജനുവരി 18-ന്‌ ജനിച്ചു. കുറ്റിക്കോൽ സൗത്ത്‌ എൽ.പി സ്‌കൂൾ, പറശിനിക്കടവ്‌ ഹൈസ്‌കൂൾ എന്നിവിടങ്ങളിലെ വിദ്യാഭ്യാാശേഷം 1961-ൽ തലശേരി ബി.ഇ.എം.പി ഹൈസ്‌കൂളിൽനിന്ന്‌ എസ്‌.എസ്‌.എൽ.സി വിജയിച്ചു. പാലയാട്‌ ഗവ. ബേസിക്‌ ട്രെയിനിങ്‌ സ്‌കൂളിൽ ചേർന്നെങ്കിലും കണ്ണൂർ ഗവ. മെൻസ്‌ ട്രെയിനിങ്‌ സ്‌കൂളിൽനിന്നാണ്‌ അധ്യാപക പരിശീലനം പൂർത്തിയാക്കിയത്‌. 1964 ൽ കടാങ്കോട്ട്‌ ഗവ: ഫിഷറീസ്‌ ഹൈസ്‌കൂളിൽ അധ്യാപനായി. 1969-ൽ കോഴിക്കോട്‌ ആകാശവാണിയിൽ നിന്നും ഓഡിയേഷൻ വിജയിച്ചു. 1998-ൽ ചെറിയൂർ ഗവ: ഹൈസ്‌കൂളിൽ നിന്ന്‌ പ്രധാനാധ്യാപകനായി വിരമിച്ചു. സംഗീത നാടക അക്കാദമി, അയ്യങ്കാളി അവാർഡുകൾ ലഭിച്ചിട്ടുണ്ട്‌. കേരള സർക്കാർ കലാകാര ക്ഷേമനിധി ബോർഡ് രൂപീകരിച്ചപ്പോൾ ഡയറക്ടറായിരുന്നു.

1987-ൽ കണ്ണൂർ സംഘചേതനയുടെ രൂപീകരണം തൊട്ട് അതിന്റെ ചുമതലക്കാരിൽ ഒരാളായിരുന്നു. ആദ്യനാടകമായ ‘നീതിപക്ഷം’ മുതൽ അവസാനം ഇറങ്ങിയ ‘അടിയത്തമ്പ്രാട്ടി’ വരെ അരങ്ങിലും അണിയറയിലും കുറ്റിക്കോൽ സാന്നിധ്യമായിരുന്നു.  തെരുവുനാടകങ്ങളും ഇദ്ദേഹം അവതരിപ്പിച്ചിരുന്നു. കണ്ണൂർ സംഘചേതനയുടെ നാടകങ്ങളായ ഗാന്ധിജി, നെഹ്രു, ഇ.എം.എസ്. എ.കെ.ജി, കൂഷ്ണപിള്ള, കാൾമാർക്സ് തുടങ്ങിയ കഥാപാത്രങ്ങൾക്ക് ചമയം നൽകി. *ഞാൻ നടന്ന വഴിയിൽ* എന്ന പേരിൽ ആത്മകഥാപരമായ ഗ്രന്ഥം രചിച്ചു. കെ.ജി. ജോർജ് സംവിധാനം ചെയ്ത മേള എന്ന ചിത്രത്തിലൂടെ ചലച്ചിത്രരംഗത്തെത്തി. 

തളിപ്പറമ്പ്‌ മുൻ നഗരസഭാ കൗൺസിൽ അംഗമായിരുന്ന കെ. നാരായണിയാണ് ഭാര്യ. രഞ്‌ജിത്‌, റീത്ത, റീഷ എന്നിവർ മക്കൾ.ഹൃദയാഘാതത്തെത്തുടർന്ന്‌ തളിപ്പറമ്പ്‌ ലൂർദ്‌ ആശുപത്രിയിൽ വെച്ച് 2017 ഓഗസ്റ്റ് 13-ന് അന്തരിച്ചു.

## പുരസ്കാരങ്ങൾ
കേരള സംഗീത നാടക അക്കാദമിയുടെ സി.ഐ. പരമേശ്വരൻ എൻഡോവ്മെന്റ് പുരസ്കാരവും അയ്യങ്കാളി അവാർഡും ലഭിച്ചു.

## അവലംബം

* ഒ.കെ. കുറ്റിക്കോൽ അന്തരിച്ചു, മംഗളം ഓൺലൈൻ
* കുറ്റിക്കോൽ മാഷ് അരങ്ങൊഴിഞ്ഞു, സുപ്രഭാതം ഓൺലൈൻ

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടക സംവിധായകർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രനടന്മാർ
വർഗ്ഗം:2017-ൽ മരിച്ചവർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മലയാളനാടകനടന്മാർ
വർഗ്ഗം:ഓഗസ്റ്റ് 13-ന് മരിച്ചവർ
അഞ്ജൻവേൽ കോട്ട

മഹാരാഷ്ട്രയിലെ രത്നഗിരി ജില്ലയിൽ സ്ഥിതി ചെയ്യുന്ന ഒരു കോട്ടയാണ് **അഞ്ജൻവേൽ കോട്ട**. ഗോപാൽഗഡ് എന്ന പേരിലും ഈ കോട്ട അറിയപ്പെടുന്നു.
## സ്ഥാനം
ചിപ്ലുൺ നഗരത്തിൽ നിന്നും ഏകദേശം 51കിലോമീറ്റർ അകലെയായി അറബിക്കടലിന്റെ തീരത്ത് ഒരു കുന്നിൻ മുകളിലാണ് ഈ കോട്ട സ്ഥിതിചെയ്യുന്നത്. വശിഷ്ഠി നദി അറബിക്കടലിനോട് ചേരുന്നത് ഇതിനടുത്തായാണ്. മദ്ധ്യകാലത്തെ തിരക്കേറിയ കച്ചവടപാതയുടെ ഭാഗമായിരുന്ന ദാഭോൽ തുറമുഖം ഈ പ്രദേശത്താണ്. വിനോദസഞ്ചാരകേന്ദ്രമായ ഗുഹാഗർ കടൽത്തീരം ഇവിടെ നിന്നും ഏകദേശം 13 കിലോമീറ്റർ തെക്കു ഭാഗത്തായാണ് സ്ഥിതിചെയ്യുന്നത്. ഈ കോട്ടയുടെ ഏറ്റവുമടുത്തുള്ള പട്ടണവും ഗുഹാഗർ ആണ്. കോട്ടയിൽ നിന്നും ഏകദേശം 1.5 കിലോമീറ്റർ അകലെയായി അഞ്ജൻവേൽ ലൈറ്റ്‌ഹൗസ്, പുരാതനമായ താൾകേശ്വർ ക്ഷേത്രം എന്നിവ സ്ഥിതിചെയ്യുന്നു.

## ചരിത്രം
ഈ കോട്ടയുടെ നിർമ്മാണ കാലഘട്ടത്തെക്കുറിച്ചുള്ള രേഖകളൊന്നുംതന്നെ ലഭ്യമല്ല. 1660 ൽ ശിവാജി ബിജാപ്പൂരിലെ മുഹമ്മദ് ആദിൽ ഷായിൽ നിന്നും ദാഭോൽ അഴിമുഖത്തോടൊപ്പം ഈ കോട്ട പിടിച്ചടക്കിയിരുന്നു. പിന്നീട് ഒരു കപ്പൽ നിർമ്മാണശാല ഒരുക്കുകയും ഈ കോട്ടയ്ക്ക് ഗോപാൽഗഡ് എന്നു പേരിടുകയും ചെയ്തു. പിന്നീട് 1699 മുതൽ 46 വർഷക്കാലം അബീസീനിയൻ  ജനറൽ ആയ ഖൈരിയക്തന്റെ അധീനതയിലായിരുന്നു. 1745 ൽ തുലാജി ആംഗ്രെ ഗോപാൽഗഡ് പിടിച്ചടക്കി. പിന്നീട് പേഷ്വ രാംജി മഹാദേവ് ബിവൽക്കറിന്റെ സൈന്യാധിപൻ 1756 ൽ ഈ കോട്ട കീഴടക്കി. 1818 ൽ കേണൽ കെന്നഡിയുടെ നേതൃത്വത്തിൽ ബ്രിട്ടീഷുകാർ ഈ കോട്ട പിടിച്ചെടുത്തു.
## ഘടന
ഗോപാൽഗഡ് ഏകദേശം 7 ഏക്കറോളം സ്ഥലത്ത് വ്യാപിച്ചുകിടക്കുന്നു. ലാക്റ്റെറിക് പാറയിൽ നിർമ്മിച്ചതാണ് ഈ കോട്ട. കോട്ടയുടെ ചുറ്റളവ് ചതുരാകൃതിയിലാണ്. കോട്ടമതിലിന് ഏകദേശം 12 അടി ഉയരവും 8 അടി കനവുമുണ്ട്. കോട്ടയുടെ കിഴക്ക് വശത്തായി ഒരു ചെറിയ പ്രവേശന കവാടത്തിലാണ് ഈ കോട്ടയിലേക്കുള്ള  വഴി അവസാനിക്കുന്നത് സ്ഥിതിചെയ്യുന്നത്. ചുറ്റുമതിലിൽ പീരങ്കികൾ ഘടിപ്പിച്ച 15 കൊത്തളങ്ങൾ ഉണ്ടായിരുന്നു. 1707 വരെ പേർഷ്യൻ ഭാഷയിലെ ഒരു ലിഖിതം അവിടെ ഉണ്ടായിരുന്നു, എന്നാൽ ഇപ്പോൾ അത് കാണുന്നില്ല. ഇന്ന് കോട്ടയ്ക്കുള്ളിൽ സ്വകാര്യ ഉടമസ്ഥതയിലുള്ള ഒരു മാവിൻതോട്ടം ഉണ്ട്. 
## ഇതും കാണുക
* വശിഷ്ഠി നദി
## അവലംബം
	
## ചിത്രശാല

File:Gopalgad Outer Wall East side.jpg|കിഴക്കുവശത്തെ കോട്ടമതിൽ
File:Gopalgad Inside view.jpg|കോട്ടയുടെ ഉൾഭാഗം
File:Sea View from Gopalgad.jpg|കോട്ടയ്ക്കു പിന്നിലായി അറബിക്കടലിന്റെ ദൃശ്യം
File:Anjanvel Lighthouse Guhagar.jpg|അഞ്ജൻവേൽ വിളക്കുമാടം
File:Talkeshwar Temple Anjanvel.jpg|താൾകേശ്വർ ക്ഷേത്രം

വർഗ്ഗം:മഹാരാഷ്ട്രയിലെ കോട്ടകൾ
കല്ലാമല

പാലക്കാട് ജില്ലയിൽ അഗളി ഗ്രാമപഞ്ചായത്തിലെ ഒരു ഗ്രാമമാണ് **കല്ലാമല**. 

## ജനസംഖ്യ
2011ലെ കനേഷുമാരി പ്രകാരം 15,493 ജനങ്ങൾ അധിവസിക്കുന്ന ഈ ഗ്രാമത്തിൽ 7,728 പുരുഷന്മാരും 7,765 സ്ത്രീകളൂമാണുള്ളത്

## അവലംബം

വർഗ്ഗം:പാലക്കാട് ജില്ലയിലെ ഗ്രാമങ്ങൾ
സിങ്കാരതോപ്പ്

കേരളത്തിലെ തിരുവനന്തപുരം ജില്ലയിൽ കിഴക്കേക്കോട്ടക്കടുത്തുള്ള ഒരു ചെറിയ ഗ്രാമമാണ് **സിങ്കാരതോപ്പ്**. ദളിതരുടെ ഉന്നമനത്തിനു വേണ്ടി പ്രവർത്തിച്ചിരുന്ന തിരുവിതാംകൂറിലെ ആദ്യകാല സാമൂഹിക പരിഷ്കർത്താവായിരുന്ന വൈകുണ്ഠസ്വാമിയെ ഇവിടെയാണ് സ്വാതി തിരുനാൾ രാമവർമ്മ തടവിലാക്കിയത്. രാജഭരണകാലത്ത് സ്വാമിത്തോപ്പ് മുതൽ
ശിങ്കാരത്തോപ്പ് വരെ മഹാരാജാവിന്റെ ഭടൻമാർ വൈകുണ്ഠ സ്വാമികളെ കുതിരവണ്ടിയിൽ കെട്ടിവലിക്കുകയും ശിങ്കാരത്തോപ്പിലെ ജയിലിൽ അടച്ച് മർദിക്കുകയും ചെയ്തു. തൈക്കാട് അയ്യയുടെ ഇടപെടലിനെത്തുടർന്നാണ് പിന്നീട് വൈകുണ്ഠ സ്വാമികളെ മോചിപ്പിക്കുന്നത്.
## സെറ്റിൽമെന്റ് കോളനി
ആറ്റുകാൽ ക്ഷേത്രത്തിനു സമീപമാണ് ഈ കോളനി സ്ഥിതിചെയ്യുന്നത്. അട്ടക്കുളങ്ങര കരിമഠം കോളനിയിൽനിന്നുള്ള 92 കുടുംബങ്ങളെ ചേരിപരിഷ്‌കരണത്തിന്റെ ഭാഗമായി ഇവിടെ മാറ്റി പാർപ്പിച്ചു. എം.എസ്.കെ. നഗറെന്ന് പേര് നൽകി. നഗരത്തിലെ ആദ്യത്തെ സെറ്റിൽമെന്റ് കോളനികളിലൊന്നാണിത്. ഇവിടെയുള്ള തിരുവിതാംകൂർ രാജകുടുംബത്തിന്റെ പഴയ കൊട്ടാരം പുതുക്കി പണിഞ്ഞിരുന്നു.ഈ കൊട്ടാരവും ഉദ്യാനവും രാജാവും പരിവാരങ്ങളും തങ്ങളുടെ ഉല്ലാസത്തിനും അതിഥികളെ സന്ദർശിക്കാനും ഉപയോഗപ്പെടുത്തി.

## അവലംബം
ബംഗ്സിയ

ആറു സ്പീഷീസുകളടങ്ങിയ ടനേജേഴ്സിൻറെ ഒരു ജീനസാണ് **ബംഗ്സിയ**. കൊളംബിയ, ഇക്വഡോർ, പനാമ, കോസ്റ്റാ റീക്ക എന്നിവിടങ്ങളിൽ ഈർപ്പമുള്ള വനങ്ങളുള്ള പ്രദേശങ്ങളിലാണ് ഇവ കാണപ്പെടുന്നത്.  Wetmorethraupis അടുത്ത ബന്ധുവാണ്.
## സ്പീഷീസ് ലിസ്റ്റ്
* Blue-and-gold tanager, *Bangsia arcaei*
* Black-and-gold tanager, *Bangsia melanochlamys*
* Golden-chested tanager, *Bangsia rothschildi*
* Moss-backed tanager, *Bangsia edwardsi*
* Gold-ringed tanager, *Bangsia aureocincta*
* Yellow-green tanager, *Bangsia flavovirens*

## ഇതും കാണുക
*Outram Bangs

## അവലംബം

വർഗ്ഗം:ബാങ്‌സിയ
ടൻജാറ (ജീനസ്)

ടനാജർ കുടുംബത്തിലെ പക്ഷികളുടെ ഒരു വലിയ ജനുസ്സാണ് **ടൻജാറ**. ഇതിൽ ഏതാണ്ട് 50 ഇനം ഉൾപ്പെടുന്നു, എന്നാൽ നിലവിൽ വർഗ്ഗീകരിച്ചിരിക്കുന്നത് പോളിഫൈലെക്റ്റിക് ജീനസിൽ ആണ്. നിയോട്രോപിക്സിൽ നിന്നുള്ള ഇവ വ്യാപകമായി കാണപ്പെടുന്നു, ചിലവ എണ്ണത്തിൽ വളരെ കുറഞ്ഞു കാണപ്പെടുന്നു. ചെറിയ തോതിൽ ഭീഷണിയും ഇവ നേരിടുന്നുണ്ട്.
### ഇപ്പോഴും നിലനിൽക്കുന്ന സ്പീഷിസുകൾ
നിലവിലുള്ള നാൽപത്തിയൊമ്പത് സ്പീഷിസുകൾ തിരിച്ചറിഞ്ഞു:

## അവലംബം

## കൂടുതൽ വായനയ്ക്ക്
*.
*.
* Morton, Isler & Isler, *Tanagers* .
* Stiles and Skutch,  *A guide to the birds of Costa Rica*  .

## പുറം കണ്ണികൾ
*
*

വർഗ്ഗം:പക്ഷി ജനുസ്സുകൾ
ബ്ലൂ ഫിഞ്ച്

ഒരു ചെറിയ പക്ഷിയുടെ ഇനം ആണ് **ബ്ലൂ ഫിഞ്ച്** അല്ലെങ്കിൽ **യെല്ലോ-ബിൽഡ് ബ്ലൂ ഫിഞ്ച്** (*Porphyrospiza caerulescens*). ബൻട്ടിങ് കുടുംബം ആയ എമ്പെറിസിഡേയിൽ  അല്ലെങ്കിൽ കർദിനാൽ കുടുംബം ആയ കർദിനാൾഡിയിൽ ദീർഘകാലമായി ഇവയെ വർഗ്ഗീകരിച്ചിട്ടുണ്ടെങ്കിലും ത്രുപ്പിഡേ കുടുംബത്തിലും ത്രൗപ്പിനി ഗോത്രത്തിലും ആണ് ഇവ കൂടുതൽ യോജിക്കുന്നതെന്നാണ് സമീപകാല തന്മാത്രാ പഠനങ്ങൾ കൂടുതലും വ്യക്തമാക്കുന്നത്. പോർഫൈറോസ്പിസ എന്ന മോണോടൈപ്പിക് സ്പീഷീസിലാണ് ഇതിനെ ഉൾപ്പെടുത്തിയിരിക്കുന്നത്. ബ്രസീലിലും വടക്കുകിഴക്കൻ ബൊളീവിയയിലും ഇവ കാണപ്പെടുന്നു. അവിടെ വരണ്ട സാവന്ന പ്രദേശങ്ങളിൽ സ്വാഭാവിക ആവാസവ്യവസ്ഥയിൽ കാണപ്പെടുന്നു. ആവാസവ്യവസ്ഥ നഷ്ടമാകുന്നത് കൊണ്ട് ഈ പക്ഷികൾ ഇക്കാലത്ത് അപൂർവ്വമായി കൊണ്ടിരിക്കുകയാണ്.

## അവലംബം

## പുറം കണ്ണികൾ
*"Blue finch"-''"Porphyrospiza caerulescens"'' Photo gallery  VIREO Photo-High Res--(Close-up) 
*Photo-High Res

വർഗ്ഗം:ബ്രസീലിലെ പക്ഷികൾ
ഇന്ത്യൻ പെർഫോമിംഗ് റൈറ്റ്സ് സൊസൈറ്റി ലിമിറ്റഡ്

1969 ൽ നിലവിൽ വന്ന സംഘടനയാണ് ഐ.പി.ആർ.എസ്.  അഥവാ **ഇന്ത്യൻ പെർഫോമിംഗ് റൈറ്റ്സ് സൊസൈറ്റി ലിമിറ്റഡ്**.  എം.ബി. ശ്രീനിവാസൻ ആണ് ഇതിന്റെ സ്ഥാപക നേതാക്കളിൽ ഒരാൾ.  പ്രസിദ്ധ തിരക്കഥാകൃത്തും ഗാനരചയിതാവുമായ ജാവേദ് അക്തർ ആണ് ഇപ്പോഴത്തെ ചെയർമാൻ. 
## ലക്ഷ്യം
സംഗീത സംവിധായകരുടെയും ഗാനരചയിതാക്കളുടെയും ഗാനങ്ങൾ എവിടെ ഏതൊക്കെ സമയത്തു എത്ര പ്രാവശ്യം ഉപയോഗിച്ചിട്ടുണ്ട് എന്ന് നിരീക്ഷിക്കുകയാണ് IPRS ന്റെ പ്രധാന കർത്തവ്യം. പകർപ്പവകാശ നിയമപ്രകാരം റോയൽറ്റി ആയി ഒരു പാട്ടിന് ലഭിക്കുന്ന തുകയെ മൂന്നായി വിഭജിച്ച്, 25% സംഗീതസംവിധായകനും 25% ഗാനരചയിതാവിനും 50% നിർമ്മാതാവിനും നൽകുന്നു (കോപ്പി റൈറ്റ് ആക്ട്2012).
## ഇളയരാജയുടെ രാജി
ഉത്തരേന്ത്യയിൽ വളരെ ഫലപ്രദമായി പ്രവർത്തിക്കുന്ന ഈ സംഘടന, തമിഴ്, തെലുങ്ക്, കന്നട, മലയാളം ഭാഷകളടങ്ങുന്ന തെക്കേ ഇന്ത്യയെ നല്ലവണ്ണം ഗൗനിക്കാറില്ല എന്നാണ് ഇളയരാജയടക്കമുള്ളവരുടെ പരാതി. പ്രവർത്തനം തീരെ മോശമായതുകൊണ്ടാണ് ഇളയരാജക്കു അതിൽ നിന്നും അംഗത്വം ഉപേക്ഷിച്ചു പുറത്തു വന്നു.
## വിമർശനങ്ങൾ
റോയൽറ്റിത്തുക നേരാംവണ്ണം കണക്കു കൂട്ടാതെ തുല്യമായി വീതിച്ചു കൊടുത്തുവെന്നു IPRSനെതിരേ ആരോപണം ഉണ്ട്. ഇതിനാൽ ഒരു പാട്ടു ചെയ്ത ആൾക്കും നൂറു പാട്ടു ചെയ്ത ആൾക്കും ഒരേ തുക ലഭിക്കുന്നു എന്ന വിചിത്ര രീതിക്കും ഇടയാവുന്നു എന്ന വിമർശനമുണ്ട്. 
## അവലംബം

## പുറം കണ്ണികൾ
* വെബ് സൈറ്റ് 

വർഗ്ഗം:പകർപ്പവകാശം
വർഗ്ഗം:സംഘടനകൾ
വർഗ്ഗം:ചലച്ചിത്ര സംഗീതം
സന്റാലലേസ്

സപുഷ്പിസസ്യങ്ങളിലെ ലോകത്തെല്ലായിടത്തും കാണുന്നവയെങ്കിലും മധ്യരേഖാപ്രദേശങ്ങളിലും അർദ്ധമധ്യരേഖാപ്രദേശങ്ങളിലും വളരെയേറെ സാന്ദ്രീകരിച്ചിരിക്കുന്ന സസ്യങ്ങൾ ഉൾക്കൊള്ളുന്ന ഒരു നിരയാണ് **സന്റാലലേസ് (Santalales)**. റ്റൈപ്പ് ജനുസായ *[[Santalum|സന്റാലത്തിൽ]] (sandalwood)* നിന്നാണ് ഈ നിരയ്ക്ക് ഈ പേരുവന്നത്. ഈ നിരയിലെ പല പരാദസസ്യങ്ങളും പൊതുവിൽ മിസിൽടോ എന്ന പേരിലാണ് അറിയപ്പെടുന്നത്.

## പ്രത്യേകതകൾ

ഈ നിരയിലെ പല അംഗങ്ങളും പരാദസസ്യങ്ങളാണ്. പ്രകാശസംശ്ലേഷണം വഴി ഭക്ഷണമുണ്ടാക്കാൻ ശേഷിയുള്ളവയാണെങ്കിലും ജലത്തിനും ധാതുക്കൾക്കുമായി ഇവ മറ്റുചെടികളുടെ വേരുകളെയോ തടികളെയോ ആശ്രയിക്കാറുണ്ട്. ഈ നിരയിലെ ചില അംഗങ്ങൾക്ക് ക്ലോറോഫിൽ കുറവാണ്. മറ്റു പുഷ്പിക്കുന്ന സസ്യങ്ങളിൽ നിന്നും വ്യത്യസ്തമായി മിക്കവയുടെയും വിത്തുകൾക്ക് കവചങ്ങൾ ഇല്ല.

## വർഗ്ഗീകരണം

2009 -ലെ എ പി ജി സിസ്റ്റം III പ്രകാരം സന്റാലസ് നിരയിലെ കുടുംബങ്ങൾ താഴെപ്പറയുന്നവയാണ് :

:*ബലനോഫോറേസീ
:*ലൊറാന്തേസീ
:*Misodendraceae
:*Olacaceae
:*ഒപ്പിലിയേസീ
:*സന്റാലേസീ
:*Schoepfiaceae
ഡാഗ്ഗ്രേന്റെ വർഗ്ഗീകരണ സംവിധാനത്തിൽ സന്റാലലേസ് സന്റാലിഫ്ലോറെ നിരയിൽ (സന്റാലിനി എന്നും അറിയപ്പെടുന്നു) ആയിരുന്നു. ഈ ക്രോൻക്വിസ്റ്റ്  സിസ്റ്റം (1981) സർകംസ്ക്രിപ്ഷനിൽ ഉപയോഗിച്ചു:
* സന്റാലലേസ് നിര 
:* family Medusandraceae
:* family Dipentodontaceae
:* family Olacaceae
:* family ഒപ്പിലിയേസീ
:* family സന്റാലേസീ
:* family Misodendraceae
:* family ലൊറാന്തേസീ
:* family Viscaceae
:* family Eremolepidaceae
:* family Balanophoraceae

## അവലംബം

* 
* 
* Santalales on the Parasitic Plant Connection web page
* NCBI Taxonomy Browser

വർഗ്ഗം:സസ്യനിരകൾ
വർഗ്ഗം:സപുഷ്പി സസ്യനിരകൾ
കറ്റാകാന്തസ്

പെന്റടോമിഡേ (Pentatomidae) കുടുംബത്തിലെ ഒരു വിഭാഗം ഷഡ്പദങ്ങളാണ് **ഹിറ്റ്‌ലർ ബഗ്** എന്നറിയപ്പെടുന്ന പ്രാണികൾ ഉൾപ്പെടുന്ന **കറ്റാകാന്തസ് (Catacanthus)**. ഇവ, "മാൻ-ഫേസ്ഡ് സ്റ്റിങ്ക് ബഗ്" എന്ന വിളിപ്പേരിലും അറിയപ്പെടുന്നു. മഡഗാസ്കർ, ഇന്ത്യ, ശ്രീലങ്ക, ബർമ്മ, തായ്‌ലന്റ്, ചൈന, ഇന്തോനേഷ്യ, മലേഷ്യ, ഫിലിപ്പീൻസ്, പാപ്പുവ ന്യൂ ഗിനിയ, ജപ്പാൻ, ദക്ഷിണ കൊറിയ എന്നീ രാജ്യങ്ങളിൽ ഈ വണ്ടിനെ കാണപ്പെടുന്നു.

ചെക്കി ഇനത്തിൽപ്പെട്ട സസ്യങ്ങളിലാണ് ഇവയെ പൊതുവേ കാണപ്പെടുന്നത്.

## ചിത്രശാല

പ്രമാണം:Catacanthus incarnatus on Ixora plant 04.jpg|ഹിറ്റ്‌ലർ ബഗ് - കാസർകോഡ് മടിക്കൈ നിന്നും
പ്രമാണം:Catacanthus incarnatus on Ixora plant 01.jpg|കറ്റാകാന്തസ് ഇൻകാർനാറ്റസ് (ഹിറ്റ്ലർ ബഗ്) വശത്തുനിന്നുള്ള കാഴ്ച
പ്രമാണം:Hitler bugs - mating 04.jpg|ഹിറ്റ്‌ലർ ബഗ് ഇണ ചേരുന്നു
പ്രമാണം:Hitler bugs - mating 01.jpg|ഹിറ്റ്‌ലർ ബഗ് ഇണകൾ
File:Hitler bugs - mating 03.jpg|thumb|ഹിറ്റ്‌ലർ ബഗ് ഇണകൾ


## കറ്റാകാന്തസ് ജീനസിലെ മറ്റ് സ്പീഷീസുകൾ

## അവലംബം

വർഗ്ഗം:ഷഡ്‌പദങ്ങൾ
താടിയെല്ല്

മനുഷ്യശിരസ്സിലെ ഏറ്റവും വലുതും, ബലം ഏറിയതും, താഴെയുള്ളതുമായ അസ്ഥിയാണു് ഇതിനെയാണ് **താടിയെല്ല്** അഥവാ **ഹനു**. വായും താടിയും ഉൾപ്പെടുന്ന മുഖത്തിന്റെ കീഴ്ഭാഗത്ത് കാണപ്പെടുന്ന എല്ലാണ് കീഴ്ത്താടി. വായുടെ താഴത്തെ പല്ലുകളെ അവയുടെ സ്ഥാനത്ത് നിർത്തുന്നത് താടിയെല്ലാണ്. ചെവിയുടെ ഉള്ളിൽ കാണപ്പെടുന്ന ശ്രവണാസ്ഥികൾ ഒഴിച്ചുനിർത്തിയാൽ, തലയോട്ടിയിൽ തനതായി ചലിപ്പിക്കാവുന്ന ഒരേ ഒരു അസ്ഥിയാണ് താടിയെല്ല്.
ഭ്രൂണത്തിന്റെ വലത്തെയും ഇടത്തെയും കീഴ്ത്താടി മുഴകൾ സംയോജിക്കുമ്പോൾ ആണ് താടിയെല്ല് രൂപപ്പെടുന്നത്. ഇവ യോജിക്കുന്ന ബിന്ദുവിൽ രൂപപ്പെടുന്ന നേർത്ത വരമ്പ് മാൻടിബുലാർ സിംഫൈസിസ് എന്ന പേരിൽ താടിയുടെ മുൻവശത്ത് മദ്ധ്യത്തിൽ ലംബമായി കാണപ്പെടുന്നു. ഇടത്തെയും വലത്തെയും കിഴ്ത്താടി മുഴകൾ യോജിപ്പിക്കുന്നത് നാരുകൾ അടങ്ങുന്ന തരുണാസ്ഥികളാണ്.

## അവലംബം

വർഗ്ഗം:തലയിലും കഴുത്തിലുമുള്ള അസ്ഥികൾ
ബീബി റെക്സാ

**ബെൽറ്റാ  ബീബി റെക്സാ** (/ˈbiːbi ˈreɪdʒɑː; ജനനം ഓഗസ്റ്റ് 30, 1989) ഒരു അമേരിക്കൻ ഗായകൻ, ഗാനരചയിതാവ്, റെക്കോർഡ് ഉത്പാദക." ഐ ആംസ് മെസ്സ് ", " മിന്റ് ടു ബീ ", " മി, മൈസ്ബെൽ ആൻഡ് ഐ ", " ഇൻ ദ് ദി നെയിം ഓഫ് ലവ് " തുടങ്ങിയ ഗാനങ്ങൾക്ക് അവർ അറിയപ്പെടുന്നു.  സെലിന ഗോമസ് , നിക്ക് ജോനാസ് , എമൈൻം തുടങ്ങി നിരവധി കലാകാരന്മാർക്ക് വേണ്ടി അവർ രചിച്ചിട്ടുണ്ട്.

രെക്സഹ ന് മാസ്കിസ് സംഭാവന എമിനെം ന്റെ ഒറ്റ മോൺസ്റ്റർ ഫീച്ചർ തരണ്ട .  57 ആം വാർഷിക ഗ്രാമ അവാർഡ് ചടങ്ങിൽ മികച്ച റാപ്പ് / സൺ പെർഫോമൻസ് ഗ്രാമി പുരസ്കാരം ഈ ഗാനം കരസ്ഥമാക്കി.  2015 ൽ, തന്റെ ആദ്യ സോലോ ഇപി, *ഐ ഡൺ നോ ഗ്രോ അപ് അപ് പുറത്തിറങ്ങി* . 

2016 ഒക്ടോബറിൽ, " ഐ ഗോട്ട് യു ", ഇ പി *അൾട്ടിങ്ങ് ഫോൾത്ത്: 1* അവൾ ഫെബ്രുവരി 2017 ൽ പുറത്തിറങ്ങിയ ചെയ്ത.  അന്ന് അയാൾ *നിങ്ങളുടെ "ഫോൾട്ട്"* പുറത്തിറക്കി *. 2* ഓഗസ്റ്റ് 2017-ൽ ഈയൊരു സിംഗിൾ ഹിറ്റ് " ഉദ്ദേശിച്ചുള്ളവ രാജ്യത്തെ ഇരുവരും കൂടെ" ഫ്ലോറിഡ ജോർജിയ ലൈൻ നമ്പർ രണ്ട് ന് ഉച്ചസ്ഥായിയിലെത്തി, *ബിൽബോർഡ്* ഹോട്ട് 100 .  ഈ ഗാനം അവളുടെ ആദ്യ സ്റ്റുഡിയോ ആൽബത്തിൽ, *എക്സ്പെക്റ്റേഷനിൽ ഉൾപ്പെടുത്തിയിട്ടുണ്ട്* , അത് 2018 ജൂൺ 22 ന് പുറത്തിറങ്ങി. 61-ാം വാർഷിക ഗ്രാമി അവാർഡുകളിൽ മികച്ച പുതിയ ചിത്രകാരനും , "മിന്റ് ടു ബൈ" എന്ന സിംഗിൾ മികച്ച കൌൺസൽ പെർഫോമനനുള്ള റീക്സായും തിരഞ്ഞെടുക്കപ്പെട്ടു. 

## References
വർഗ്ഗം:1989-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
മിസിൽടോ

സാന്റാലേലുകളുടെ നിരയിലെ ഹെമിപാരസിറ്റിക് സസ്യങ്ങളുടെ ഇംഗ്ലീഷ് പൊതുനാമമാണ് **മിസിൽടോ**. അവ ആതിഥേയ വൃക്ഷത്തിലോ കുറ്റിച്ചെടിയിലോ ചേർന്നുനിൽക്കുന്ന ഘടനയെ **ഹൗസ്റ്റോറിയം** എന്നു വിളിക്കുന്നു. അതിലൂടെ അവ ആതിഥേയ സസ്യത്തിൽ നിന്ന് ജലം, പോഷകങ്ങൾ എന്നിവ വലിച്ചെടുക്കുന്നു. അവയുടെ പാരസിറ്റിക് ജീവിതരീതികൾ ഉപാപചയത്തിൽ വിചിത്രമായ ചില മാറ്റങ്ങൾ വരുത്തുന്നതിലേയ്ക്ക് നയിച്ചിട്ടുണ്ട്.
## ചിത്രശാല

File:Mistletoe 1.jpg|European mistletoe, *Viscum album*, on an apple tree in Essex, England
File:Mistletoe on tree.jpg|Drooping mistletoe bush (*[[Amyema pendula]]*) on a *[[Eucalyptus]]* tree
File:Eucalyptus mistletoe.jpg|Mistletoe attached to *[[Eucalyptus]]* host
File:Mistletoe seeds.jpg|Fruits
File:Red mistletoe, Hopkins River, New Zealand.jpg|Red mistletoe, New Zealand
File:Mistletoe_San_Bernardino_Mountains.jpg|Mistletoe in San Bernardino Mountains
File:Mistletoe_Berries_Uk.jpg|Mistletoe berries in Wye Valley
File:Viscum album Bart-0678 2011 12 24.JPG|Heavy load of mistletoe on apple tree in Franche-Comté.
File:Mistletoe_Abundance_Wye_Valley.jpg|Mistletoe in abundance in Wye Valley
File:Mistletoe-0243.jpg|Mistletoe in North Central Texas
File:Desert Mistletoe Palo Verde Tree Silver Bell Arizona.jpg|Desert mistletoe on a palo verde tree in southern Arizona.


## ഇതും കാണുക
* Viscum album
*Kissing bough
*Festive ecology

## അവലംബം

## പുറം കണ്ണികൾ
* About mistletoe
* Parasitic Plant Connection. See families Misodendraceae, Loranthaceae, Santalaceae, and Viscaceae
* Introduction to Parasitic Flowering Plants by Nickrent & Musselman
* ''Phoradendron serotinum'' images at bioimages.vanderbilt.edu 
* Scientific Studies, Research and Clinical Trials on Mistletoe Treatment in Cancer 
* Deck the halls with wild, wonderful mistletoe, West Virginia Department of Agriculture
* 
* 
* ANBG: Mistletoe Accessed 22 January 2018.

വർഗ്ഗം:ഔഷധസസ്യങ്ങൾ
വർഗ്ഗം:പരാദസസ്യങ്ങൾ
വർഗ്ഗം:ക്രിസ്തുമസ് സസ്യങ്ങൾ
റാണി ഝാൻസി മറൈൻ നാഷണൽ പാർക്ക്

**റാണി ഝാൻസി മറൈൻ നാഷണൽ പാർക്ക്** ബംഗാൾ ഉൾക്കടലിൽ ആൻഡമാൻ നിക്കോബാർ ദ്വീപിലാണ് സ്ഥിതി ചെയ്യുന്നത്. വിവിധ ഇനം സമുദ്രജീവികളെ സംരക്ഷിക്കുന്നതിനുവേണ്ടി 1996 ൽ സ്ഥാപിതമായ ഈ മറൈൻ നാഷണൽ പാർക്കിന്റെ ആകെ വിസ്തീർണ്ണം 256.14 ചതുരശ്ര കിലോമീറ്റർ ആണ്.

ബറാടങ് ദ്വീപിൽ നിന്ന് 40 കിലോമീറ്റർ അകലെയാണ് ഈ പാർക്ക്.

## ചരിത്രം
പല ചെറിയ ദ്വീപുകളുടെ ഒരു കൂട്ടമായ റിറ്റ്ചി ദീപസമൂഹത്തിലെ മൂന്ന് ദ്വീപുകളിലായി (ജോൺ ലോറൻസ് ദ്വീപ്, ഔട്ട്റാം ദ്വീപ്, ഹെൻറി ലോറൻസ് ദ്വീപ്) ഈ പാർക്ക് വ്യാപിച്ചു കിടക്കുന്നു. റിറ്റ്ചി ദീപസമൂഹത്തിലെ ഈ ദ്വീപുകൾ 1857-ലെ ഇന്ത്യൻ കലാപക്കാലത്ത് ഇന്ത്യയിൽ പ്രവർത്തിച്ചിരുന്ന ബ്രിട്ടീഷ് ജനറൽമാരുടെയും സിവിൽ ഉദ്യോഗസ്ഥരുടെയും പേരിലാണ് അറിയപ്പെടുന്നത്.

## കാലാവസ്ഥ
തെക്കുപടിഞ്ഞാറൻ, വടക്കുകിഴക്കൻ മൺസൂൺ കാലങ്ങളിൽ ശരാശരി മഴ 3800 മില്ലീമീറ്ററാണ്. ജനുവരി മുതൽ ഏപ്രിൽ വരെ താരതമ്യേന വരണ്ട കാലാവസ്ഥയാണ്.

## സസ്യജന്തുജാലങ്ങൾ
സസ്യജന്തുജാലങ്ങളുടെ ഒരു ആവാസവ്യവസ്ഥ ഇവിടെയുണ്ട്. പവിഴപ്പുറ്റുകൾ, നിത്യഹരിത വനങ്ങൾ, അർദ്ധ നിത്യഹരിത വനങ്ങൾ, ചതുപ്പുവനങ്ങൾ എന്നിവ പാർക്കിൽ കാണപ്പെടുന്നു.

ഈ പാർക്കിന്റെ പ്രധാന ആകർഷണം ഫ്രൂട്ട് ഈറ്റിംഗ് ബാറ്റ് ആണ്.

## വിനോദസഞ്ചാരം
ഡിസംബർ മുതൽ മാർച്ച് വരെയുള്ള മാസങ്ങളാണ് റാണി ഝാൻസി മറൈൻ നാഷണൽ പാർക്ക് സന്ദർശിക്കാൻ ഏറ്റവും അനുയോജ്യം.

## അവലംബം

## പുറം കണ്ണികൾ
* Rani Jhansi Marine National Park; UNEP-WCMC

വർഗ്ഗം:ആന്തമാൻ നിക്കോബാർ ദ്വീപുകളിലെ ദേശീയോദ്യാനങ്ങൾ
പീറ്റർ വോലബൻ

**പീറ്റർ വോലബൻ** (ജനനം: 1964) ഒരു ജർമൻ ഫോറസ്റ്ററും പരിസ്ഥിതി സംബന്ധമായ വിഷയങ്ങളിൽ ജനപ്രിയ സാഹിത്യം  എഴുതുന്ന ഗ്രന്ഥകർത്താവുമാണ്.  വൃക്ഷങ്ങളുടെ രഹസ്യ ജീവിതം: അവർ എന്ത് അറിയുന്നു, എങ്ങനെ ആശയവിനിമയം നടത്തുന്നു: ഒരു രഹസ്യലോകത്തുനിന്നുള്ള കണ്ടെത്തലുകൾ ((The Hidden Life of Trees: What they Feel, How they Communicate: Discoveries from a Secret World) എന്ന 2015 ൽ പ്രകാശനം ചെയ്യപ്പെട്ട പുസ്തകമാണ് അദ്ദേഹത്തിന്റെ പ്രധാന സംഭാവന.

## അവലംബങ്ങൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1964-ൽ ജനിച്ചവർ
വർഗ്ഗം:Pages with unreviewed translations